“Қамоқхонадаги “сирдошим” « Ўзбекистон Халқ Ҳаракати\n11 October 2018 - 8:00\nПРОКУРОР ЖОНИГА ҚАСД ҚИЛГАН МАЗЛУМ ҲАМ ОЛАМДАН КЎЗ ЮМДИ\n(“Қамоқхонадаги “сирдошим” китобидан)\nҚашқадарё вилояти “Шайҳ-Али”, УЯ-64/49 муассасасининг 16 туркумида яшаган, Рустамжон Жамолов бугун яъни, 2015 йил 05 январь куни соати 15-00да оламдан кўз юмди. Қамоқхона шифокорларининг сўзига қараганда, “Рустамжон Жамолов оғир инсульт ва юрак касалликларини бошдан кечирганлиги туфайли…” деб унинг “история болезнь” картасига тиркаб қўйишди. Бундан бир ой олдин, Рустамжон Жамолов Тошкент шаҳри Қибрай туманида жойлашган, маҳкумларни даъволовчи Сангородокга юборилган эди. У маълум вақт ўша жойда даъволанди…\nБироқ, Тошкент-Қарши йўналлиши бўйича қатнайдиган, маҳкумлар учун маҳсус “Столапинь” поъезди, Самарқандга етиб келганда у ўша поъезд ичида жон беради. Рустамнинг ўлик жасади эса Самарқанд вилоятидан Тошкент шаҳар Олмазор туманидаги уйига қайтариб юборилган эди….\nРустамжон аслида ўша шифокорлар томонидан қўйилган диагноз бўйича кўз юмганми-ди? Афсуски, ЙЎҚ! Чунки, Рустамнинг ўлимига сабабчи бўлган Қашқадарё вилояти УЯ-64/49 муассасининг ходими, “Зам пороль”, майор Шерабод Салимов Маҳмудовичнинг топшириғи билан ўлдирилган эди….\nВоқеа бундай содир бўлган!\nРустам Жамолов муассасанинг ходимларини оёғининг учи билан кўрсатар эди. У ҳеч кимдан қўрқмасди. Режимга ҳам мутлоқо бўйсинмасди. У ҳар бир гапида, “прокурорни қандай қилиб ўлдирган бўлсам, ҳудди шундай қилиб сенларни ҳам ўлдириб юбораман…”дерди. Бу гап албатта ходимларга ёқмасди. Кунларнинг бирида Рустам, “зампороль” Шерабод Салимов Маҳмудовичга отилиб қолди. Шерободни бўйнидан бўғиб, юзига мушт туширди. Унинг башарасини абжағини чиқариб юборди. Кўп киши бўлиб унга ёпишдилар…\nЛекин, ходимлар Шерабодни унинг қўлидан ажратиб ололмадилар. Унинг бошига ва бутун танасига дубинкалар билан урсалар ҳам, кучлари етмади. Рустам ниҳоят бақувват ва кучли бўлган. (Вазни 150кг). Охири, муассаса шифокорларини чақиртиришиб, унинг бўйин қисмига инсонни бутунлай карахт қиладиган, асабга қаттиқ таъсир қилувчи ва фалаж этивучи, писихотроп укол қилишди. Натижада, Рустам бир умр ногирон бўлиб қолди. Маҳкумни “ШИЗО”га эмас, балки, Санчастьга олиб кетишди. Уни шифохонанинг панжара билан тўсилган, руҳий ҳасталиклар, маҳсус бўлимига ётқизиб, ўша жойда “даъволадилар”….\nШундан сўнг, муассаса шифокорлари унга, “оғир инсульт ва юрак касаллиги” ташҳисини қўйиб, ҳар 2-3 ойда Тошкентдаги, “Сангородок” шаҳарчасига юбориб турар эди. Рустамни у ерда, “муолажа” қилишиб, яна шу муассасага жўнатар эди. Муассасада “Рустам Жамолов келибди”, деб эшитган ҳар бир ходим, “сичқоннинг уйи минг тангга”деганларидек, ундан ўлгудай қўрқиб қочиб кетар эдилар.\n“Рустам Жамоловнинг тарихи нима бўлган ўзи?”, деб сўрасангиз. У Тошкент шаҳар Олмазор туманининг прокурори ва фарзандларини жонига қасд қилиб, бутун оиласини ўлдириб юборган. “Қандай қилиб, дейсизми?” Рустам кўчада юрган вақтларда шу туманда Автомобильларга ҳизмат кўрсатиш бўлимида, “прокатчи” устаси бўлиб ишлаган. Кунларнинг бирида Олмазор туман прокурори, Рустамнинг олдига келади ва ундан шаҳсий, “Жугули-06” машинасини ремонт қилиб беришини сўрайди. Рустам прокурорнинг машинасини шу устахонада ишлаб юрган ўртоғи билан бирга созлайдилар.\nАммо, прокурор пулга келганда тиҳирлик қилади. Прокурор Рустамни қўйнини пуч ёнғоқ билан тўлдириб, “пулни эртага бераман! Индинга бераман!” деб уни алдайди. Натижада пичоқ суякка бориб етади….\nРустам Жамолов ўртоғи билан ресторанда бўкиб ичадилар. Ва ўша жойда прокурорни ўлдириш учун режа тузадилар. Иккала ҳамдўст ва ширакайф “пракат”чилар прокурорнинг уйига тунгги вақтда бостириб кирадилар. Прокурорнинг дод-фарёдларига қарамасдан, олдин уни қийнаб ўлдирадилар. Қолган фарзанди ва оиласини ҳам ёппасига қирадилар. Прокурорнинг машинасига ўша жойнинг ўзида ўт қўйшади…\nШундан кейин, Рустам Жамолов ва унинг дўсти, Ўзбекистон Республикаси Жиноят Кодексининг 97-моддаси 2-қисми билан, 20-25 йилга озодликдан маҳрум этиладилар.\nРустам ва унинг дўсти Тошкент шаҳар Юнус Обод туманидаги, УЯ-64/1 тергов ҳибисхонасининг 1 корпусида жойлашган, 5 метр чуқурликдаги зиндонда 5 йил ўттиришади. Рустам томонидан ўлдирилган прокурорнинг яқин қариндошлари закази туфайли шунча йил зиндонда ўтириб чиқади. Рустамни зиндонга ўтиришини ва ўша ерда ўлиб, бир умир чириб кетишини улар олдиндан башорат қилишган эди.\nЛекин, улар озми-кўпми Рустам Жамоловни беш йил зиндонда ўтирғизишди..\nАммо, Рустамнинг орқасидан югурган оила аъзолари уни зиндондан қутқариб қолишди. Ниҳоят уни Қашқадарё вилоятининг “Шайҳ-Али” УЯ 64/49 муассасига юборишди.\nБироқ… Рустам Жамоловни зиндонда ўлдирмаган бўлсалар-да, уни зонада ўлдириб юбордилар…


1917-1996 йилларда таваллуд топган миллиардерлар рейтинги\n15:33 / 16.05.2017\nҚуйида эътиборингизга 1917-1996 йилларда туғилган ва айни миллиардер ҳисобланувчи тадбиркорлар ва бизнес эгаларининг рўйхатини ҳавола қиламиз. Business Insider таҳририяти рейтингни тузишда Forbes журналининг The World's Billionaires List 2017, Bloomberg агентлигининг Billionaires Index ва Wealth-X маълумотлар базасидан фойдаланган. Рўйхатга 1917-96 йилларда таваллуд топган тадбиркорлар киритилди.\n1917 йил — Реймонд Перельман, RGP Holdings халқаро холдинги асосчиси, Америка. Бойлиги — 0,9 млрд (долларда).\n1918 йил — Чан Юн Чун Pacific International Lines халқаро логистика компанияси ҳамасосчиси. Бойлиги — 1,7 млрд.\n1919 йил — Аниқланмаган.\n1920 йил — Алоизио де Андраде Фариа, Бразилиянинг Banco Real банкини отасидан мерос қилиб олган (ҳозирда, Santander гуруҳи таркибига киради), Бразилиянинг Alfa Bank банки президенти, Бразилия. Бойлиги — 2,4 млрд.\n1921 йил — Дэвид Консунжи, кўчмас мулк соҳасида DMCI конгломерати асосчиси, Филиппин. Бойлиги — 3,1 млрд.\n1922 йил — Лилиан Беттанкур, L'Oreal косметика компанияси эгаларидан бири, Франция. Бойлиги — 39,5 млрд.\n1923 йил — Роберт Куок, Kuok Group конгломерати асосчиси, Малайзия. Бойлиги — 11,4 млрд.\n1924 йил — Ҳенри Сай, SMIC чакана савдо конгломерати асосчиси, Филиппин. Бойлиги — 12,7 млрд.\n1925 йил — Серж Дассо, Groupe Dassault конгломерати меросхўри, Франция. Бойлиги — 16,1 млрд.\n1926 йил — Ҳанс Раусинг, Tetra Pak трансмиллий компанияси меросхўри, Швеция. Бойлиги — 12,5 млрд.\n1927 йил — Сэмюэл Ирвин Ньюхаус-кичик, Advance Publications медиа холдинги ҳаммуассиси ва меросхўри (компанияга Conde Nast нашриёт уйи тегишли), Америка. Бойлиги — 12,1 млрд.\n1928 йил — Ли Кашин, CK Hutchison директорлар кенгаши раиси, Ҳонгконг. Бойлиги — 31,2 млрд.\n1929 йил — Паллонжи Мистри, Tata Group конгломератининг йирик акциядори, Ҳиндистон. Бойлиги — $14,3 млрд.\n1930 йил — Уоррен Баффетт, Berkshire Hathaway холдинги президенти ва йирик акциядори, Америка. Бойлиги — 75,6 млрд.\n1931 йил — Руперт Мердок, 21st Century Fox ва News Corp медиахолдинглари директорлар кенгаши раиси, Австралия. Бойлиги — 13,6 млрд.\n1932 йил — Дональд Брен, кўчмас мулк соҳасидаги Irvine Company инвестиция фирмаси директорлар кенгаши раиси, Америка. Бойлиги — 15,2 млрд.\n1933 йил — Шелдон Адельсон, Las Vegas Sands компаниясининг ҳаммуассиси ва меҳмонхоналар тармоғи бошқаруви раҳбари, Америка. Бойлиги — 30,4 млрд.\n1934 йил — Полин Макмиллан Кейнат, Cargill озиқ-овқат компанияси меросхўри, Америка. Бойлиги — 6,8 млрд.\n1935 йил — Чарльз Кох, Koch Industries корпорацияси бош директори ва директорлар кенгаши раиси, Америка. Бойлиги — 48,3 млрд.\n1936 йил — Амансио Ортега, Zara дўконлари тармоғи асосчиси, Испания. Бойлиги — 71,3 млрд.\n1937 йил — Клаус-Михаэль Кюне, Kühne + Nagel логистика компанияси меросхўри ва йирик акциядори, Германия. Бойлиги — 12,4 млрд.\n1938 йил — Фил Найт, Nike компанияси асосчиларидан бири, Америка. Бойлиги — 26,6 млрд.\n1939 йил — Жорж Паулу Леманн, Restaurant Brands International фаст-фуд конгломерати акциядори, Бразилия. Бойлиги — 29,2 млрд.\n1940 йил — Карлос Слим, бир неча холдинглар, хусусан, Мексиканинг Grupo Carso холдинги бош директори ва директорлар кенгаши раиси, Мексика. Бойлиги — 54,5 млрд.\n1941 йил — Стефано Пессина, Walgreens Boots Alliance фармацевтика корпорацияси бош директори ва директорлар кенгаши вице-раиси, Италия. Бойлиги — 13,9 млрд.\n1942 йил — Майкл Блумберг, Bloomberg агентлиги асосчиси ва бош директори, Америка. Бойлиги — 47,5 млрд.\n1943 йил — Рональд Перельман, Реймонд Перельманнинг ўғли, MacAndrews & Forbes инвестиция компанияси бош директори ва директорлар кенгаши раиси, Америка. Бойлиги — 12,5 млрд.\n1944 йил — Ларри Эллисон, Oracle ИТ корпорацияси ҳаммуассиси ва директорлар кенгаши раиси, Америка. Бойлиги — 52,3 млрд.\n1945 йил — Азим Премжи, Wipro ИТ фирмаси директорлар кенгаши раиси, Ҳиндистон. Бойлиги — 14,9 млрд.\n1946 йил — Питер Ву, Wheelock and Company конгломерати директорлар кенгашининг собиқ раиси, Хитой. Бойлиги – 10,5 млрд.\n1947 йил — Келд Кирк Кристиансен, Lego корпорацияси меросхўри, Дания. Бойлиги — 21,1 млрд.\n1948 йил — Жим Уолтон, Walmart чакана савдо корпорацияси меросхўри, Америка. Бойлиги — 34 млрд.\n1949 йил — Бернар Арно, Louis Vuitton Moët Hennessy компаниялар гуруҳи президенти, Франция. Бойлиги — 41,5 млрд.\n1950 йил — Тео Албрехт кичик, Aldi супермаркетлари тармоғи меросхўри, Германия. Бойлиги — 18,8 млрд.\n1951 йил — Жозеф Лау, Chinese Estates Holdings инвестиция компаниясининг асосий эгаси, Ҳонгконг. Бойлиги — 15 млрд.\n1952 йил — Геннадий Тимченко, Volga Group хусусий инвестиция гуруҳи эгаси, Россия. Бойлиги — 16 млрд.\n1953 йил — Пол Аллен, Microsoft корпорацияси ҳаммуассиси, Америка. Бойлиги — 19,9 млрд.\n1954 йил — Ванг Жианлин, Dalian Wanda конгломерати директорлар кенгаши раиси, Хитой. Бойлиги — 31,3 млрд.\n1955 йил — Билл Гейтс, Microsoft корпорацияси ҳаммуассиси, Америка. Бойлиги — 86 млрд.\n1956 йил — Стив Баллмер, Microsoft корпорацияси собиқ бош директори, Америка. Бойлиги — 30 млрд.\n1957 йил — Мукеш Амбани, Reliance Industries Limited энергетика гиганти директорлар кенгаши раиси, Ҳиндистон. Бойлиги — 23,2 млрд.\n1958 йил — Хуэй Ка Ян, кўчмас мулк соҳасидаги Evergrande Real Estate Group компанияси директорлар кенгаши раиси, Хитой. Бойлиги — 10,2 млрд.\n1959 йил — Удай Котак, Kotak Mahindra Bank банки асосчиси ва директорлар кенгаши раиси, Ҳиндистон. Бойлиги — 8 млрд.\n1960 йил — Йорн Раусинг, Tetra Laval қадоқлаш компанияси меросхўри, Швеция. Бойлиги — 6,1 млрд.\n1961 йил — Эбигейл Жонсон, Fidelity Investments фондларининг бошқарувчи ижрочи директори ва президенти, Америка. Бойлиги — 14,4 млрд.\n1962 йил — Сьюзан Клаттен, ота-онаси, жумладан, BMW концерни эгасининг меросхўри, Германия. Бойлиги — 20,4 млрд.\n1963 йил — Лорен Пауэлл Жобс, Стив Жобснинг беваси, Америка. Бойлиги — 20 млрд.\n1964 йил — Жефф Безос, Amazon корпорацияси асосчиси, бош директори ва директорлар кенгаши раиси, Америка. Бойлиги — 72,8 млрд.\n1965 йил — Майкл Делл, Dell Technologies ИТ компанияси асосчиси ва бош директори, Америка. Бойлиги — 20,4 млрд.\n1966 йил — Стефан Квандт, ота-онаси бойликларининг меросхўри, хусусан, BMW автоконцерни акциялари эгаси, Германия. Бойлиги — 18,2 млрд.\n1967 йил — Кумар Бирла, Aditya Birla Group конгломерати меросхўри, Ҳиндистон. Бойлиги — 9,5 млрд.\n1968 йил — Ван Венин, фойдали қазилмалар гиганти Amer International хўжайини, Хитой. Бойлиги — 14 млрд.\n1969 йил — Лей Юн, Xiaomi смартфонлар ишлаб чиқарувчи компания эгаларидан бири, Хитой. Бойлиги — 6,8 млрд.\n1970 йил — Эммануэл Бене, Lactalis сут маҳсулотлари ишлаб чиқарувчи концерн меросхўри, Франция. Бойлиги — 11,3 млрд.\n1971 йил — Ма Хуатэн, Tencent директорлар кенгаши раиси, Хитой. Бойлиги — 24,9 млрд.\n1972 йил — Андрей Мелниченко, «Еврохим» ва СУЭК компаниялари акциядори, Россия. Бойлиги — 13,2 млрд доллар.\n1973 йил — Ларри Пейж, Google корпорацияси асосчиларидан бири, Америка. Бойлиги — 40,7 млрд.\n1974 йил — Лю Цяндун, e-commerce гиганти JD.com асосчиси, Хитой. Бойлиги — 7,7 млрд.\n1975 йил — Том Перссон, H&M компаниясидаги улуш меросхўри, Швеция. Бойлиги — 2,1 млрд доллар.\n1976 йил — Ян Кум, WhatsApp мессенжери асосчиларидан бири, Украина. Бойлиги — 9,8 млрд.\n1977 йил — Алехандро Санто Доминго, SABMiller гиганти меросхўр акциядори, Америка. Бойлиги — 4,7 млрд.\n1978 йил — Гарретт Кэмп, Uber хизмати асосчиларидан бири, Америка. Бойлиги — 6,3 млрд.\n1979 йил — Шон Паркер, Facebook ижтимоий тармоғи собиқ президенти, Америка. Бойлиги — 2,6 млрд.\n1980 йил — Мария Бене Бовало, Lactalis концерни меросхўр эгаси, Франция. Бойлиги — 4 млрд.\n1981 йил — Ян Хуэйян, кўчмас мулк соҳасидаги Country Garden Holdings компанияси асосий акциядори, Хитой. Бойлиги — 9 млрд.\n1982 йил — Эдуардо Саверин, Facebook ижтимоий тармоғи асосчиларидан бири, Бразилия. Бойлиги — 7,9 млрд.\n1983 йил — Нейтан Блечарзик, тураржойларни ижарага бериш бўйича Airbnb хизмати асосчиси, Америка. Бойлиги — 3,2 млрд.\n1984 йил — Марк Цукерберг, Facebook асосчиларидан бири, Америка. Бойлиги — 56 млрд.\n1985 йил — Хулио Марио Санто Доминго III, SABMiller гиганти меросхўр эгаси, Америка. Бойлиги — 2,4 млрд.\n1986 йил — Лукас Уолтон, Walmart чакана савдо корпорацияси меросхўри, Америка. Бойлиги — 11,3 млрд.\n1987 йил — Вон Хан, Juneyao Airlines авиакомпанияси меросхўр акциядори, Хитой. Бойлиги — 1,3 млрд.\n1988 йил — Патрик Коллисон, Stripe тўлов компанияси асосчиларидан бири, Ирландия. Бойлиги — 1,1 млрд.\n1989 йил — Бобби Мерфи, Snapchat асосчиларидан бири, Америка. Бойлиги — 4 млрд.\n1990 йил — Эван Шпигел, Snapchat асосчиларидан бири, Америка. Бойлиги — 4 млрд.\n1991 йил — Ҳю Гросвенор, Вестминстер герцоги, Буюк Британия. Бойлиги — 12,9 млрд.\n1992 йил — Фрэнсис Бин Кобейн, мусиқачи Курт Кобейн мулки меросхўри, Америка. Бойлиги — 0,1 млрд.\n1993 йил — Густав Магнар Витзё, Salmar ASA лосос балиқлар ишлаб чиқарувчи компания меросхўри, Норвегия. Бойлиги — 1,1 млрд.\n1994 йил — Жастин Бибер, мусиқачи, Канада. Бойлиги — 0,2 млрд.\n1995 йил — Катарина Андресен, Ferd инвестиция компанияси меросхўри, Норвегия. Бойлиги — 1,2 млрд.\n1996 йил — Александра Андресен, Ferd инвестиция компанияси меросхўри, Норвегия. Бойлиги — 1,2 млрд.


26.05.2018 16:16 0 3819\nОлмос инсониятга эрамиздан аввалги бешинчи асрларданоқ таниш бўлсада, сўнмас шон-шуҳрат ва ҳақиқий қадрга нари борса беш-олти аср олдин эришган. Бор йўғи нўхотдек тошлар учун қонлар тўкилган, урушлар очилган, авлодлар таназзулга юз тутган. Севимли ёзувчимиз Пиримқул Қодиров дунёнинг энг машҳур олмосларидан бири «Кўҳинур»нинг Мирзо Бобур ва унинг авлодлари тақдирида қай даражада муҳим ўрин тутганини усталик билан тасвирлаган. Ҳақиқатдан ҳам «Кўҳинур» энг йирик бўлмасада ўз тарихига кўра энг машҳур олмосдир. Бугун саҳифамизда ана шу каби тошлар ҳақида ҳикоя қиламиз.\nОлмос фақат бир элемент – углероддан ташкил топган ягона қимматбаҳо тош ҳисобланади. Фанга ҳалига қадар олмосдан қаттиқроқ модда маълум эмас. Табиатнинг мўъжизасини қарангки углероднинг яна бир шакли – графит энг юмшоқ моддалардан бири ҳисобланади. Олмоснинг бу хусусияти тарихда жуда қизиқ воқеаларга сабаб бўлган. Узоқ вақтга қадар зарба таъсирида майдаланиб кетган олмослар қалбаки сифатида чиқитга чиқарилган. 476 йилда бургунд герцоги Жасур Карл ва француз қироли Людовик ХI ўртасидаги жангда қирол жангчилари Карлнинг чодирига киришга муваффақ бўлишади ва у ердаги кўплаб қайта ишланган олмослар-гавҳарларни қўлга киритишади. Улар тошларнинг асл-аслмаслигини болға ёрдамида уриб текшириб кўрадилар. Гавҳарлар майдаланиб кетганини кўрган жангчилар уларни қалбаки дея баҳолаб, ҳафсалалари пир бўлади. Шу синов билан қанчалик асл тошлар йўқолиб кетгани тўғрисида аниқ маълумотга эга эмасмизу, лекин тарихнинг турли босқичларида турли хил одамлар хазинасининг тўридан жой эгаллаб, бугунги кунгача етиб келган энг машҳур олмослар ҳақида маълумотларни бугун эътиборингизга ҳавола этамиз.\n* Ҳажмига кўра энг йирик олмос «Куллинан» деб номланади. У 1905 йилда ЖАРнинг Претория шаҳри яқинида топилган. Вазни 3106 қирот(ёки 621 г)га тенг бу тош, 9 млн. фунт стерлингга баҳоланган. Бу олмос англия қироли Эдуард VI га совға қилинган. Ишлов бериш натижасида «Куллинан» 105 қисмга бўлиб юборилган. Энг йирик бўлак 516,5 қирот (103,3 г) тенг бўлиб, « Африка юлдузи» номини олган.\n* «Кўҳинур» олмоси ҳеч қачон пулга сотилмаган. Эрамиздан аввалги 56 йилда Ҳиндистон ҳудудида топилган бу олмос 1304 йилда султон Оловуддин томонидан Малва шоҳидан макр-ҳийла йўли билан тортиб олинган. 1526 йилда Бобур Мирзо Ҳиндистонни эгаллайди ва «Кўҳинур» унинг ўғли Ҳумоюннинг қўлига тушади. Ҳумоюн Мирзо қувғинда юрган оғир кунларида жонига оро кирган Эрон шоҳига олмосни тортиқ қилади. Вақт ўтиб Эрон шоҳи «Кўҳинур»ни Ҳумоюн Мирзога қайта тортиқ қилади. «Кўҳинур» 1848 йилга қадар Ҳиндистонда қўлдан-қўлга ўтиб юради. Инглиз аскарлари қўлига тушган олмос Англияга ўлжа сифатида жўнатиб юборилади ва қайта ишланиб Англия қироличаси тожига ўрнатилади.\nАнглия қироличаси тожидаги «Кўҳинур» олмоси. Фото: grol1410.livejournal.com\n* Яна бир йирик «Регент» олмоси 400 қирот (80 г) вазнга эга бўлиб, 1701 йилда Ҳиндистонда топилган. Мадорас шаҳрининг англиялик губернатори – собиқ денгиз қароқчиси Томас Питт бу олмосни 20 000 фунт стерлинг эвазига маҳаллий бир заргардан сотиб олади ва Лондонга олиб кетиб, 1717 йилда Франция регентига 125000 фунт стерлингга сотиб юборади. Шундан кейин бу олмос «Регент» номини олади. Ўз вақтида бу олмос Наполеон қиличи сопини безаган. Ҳозирги кунда «Регент» қайта ишланган ва 27,35 г вазнга эга. Франциянинг Лувр музейида сақланадиган бу олмос 3 млн. долларга баҳоланган.\n* «Мальта Рожаси» дея номланувчи олмос 1787 йилда Борнео оролида топилган. Ўзига хос жиҳати қайта ишланмаган бўлсада ғаройиб ноксимон шаклга эга. 73,4 г. Вазнли бу тош жуда чиройли нур таратади.\n* 200 қиротли (40 г) «Орлов» гавҳари узоқ вақт давомида Россия тожини безаб турган. Бу бриллиантнинг асоси бўлган олмос ҳам XVI асрда Ҳиндистонда топилган. Олдинига атиргул шаклида қайта ишланган олмос 300 қиротли гавҳарга айланган. Шоҳжаҳон Мирзо бу ишловдан кўнгли тўлмай яна қайта ишлашни буюрган тош вазни 200 қиротга тушиб, ҳозирги ҳолатга кирган. Ўн саккизинчи асрда ўғирлаб кетилган бу тош турли йўллар билан Кўҳна Қитъага –Амстердам бозорига келиб қолади. Рус графи Орлов 1773 йилда уни 400 минг рублга сотиб олади ва Екатерина II га тортиқ қилади. Ўз даврида бу жуда катта пул эди.\n* «Шоҳ» олмоси 90 қирот (18 г) вазнга эга ва сариқ рангда жилоланади. 3 см узунликка тенг жуда шаффоф бу тош тахминан 1450 йилда Ҳиндистонда топилган. 1591 йилда Низомшоҳ олмоснинг бир томонига форсийда: «Бурхон-Низомшоҳ Иккинчи. 1000 йил» деган ёзувни ёздиради. Ўша йилиёқ Бобур авлоди бўлган Акбар Низомшоҳни енгади ва олмосни қўлга киритади. Акбарнинг авлоди Шоҳжаҳон Мирзо тошга «Шоҳжаҳон. 1051 йил.» деган битик ёздиради. Унинг ўғли Аврангзеб бу олмосни зумрадлар билан қуршаб, ўз тахтини безатади.\n1738 йилда Нодиршоҳ Ҳиндистонга ҳужум қилади ва бу олмосни Эронга олиб кетади. 1824 йилга келиб олмоснинг яна бир юзасида навбатдаги - «Олампаноҳ Каджар-Фатҳ али- Султоншоҳ. 1242 йил» деган ёзув пайдо бўлади.\n1829 йилда Теҳронда рус дипломати ва ёзувчиси А. С. Грибоедов ўлдирилади. Россия ҳукумати жиноятчилар аёвсиз жазоланишини талаб қиладилар. Муносабатлар совуқлашишидан қўрққан шоҳ оиласи шаҳзода Хисрав Мирзони Петербургга шоҳ олмосини тортиқ қилиш учун юборади ва шу тариқа бу олмос ҳам Россия империяси мулкига айланади.\nҲуқуқ 29/01, 09:28\nТошкентда қимматбаҳо олмос, зумрад ва қадимий тилла тангани сотаётган шахслар қўлга олинди\nҲодиса 11/09, 13:33\nОпа-сингил тошкентлик аёлнинг 44.000 АҚШ долларлик бриллантини олиб, алдаб кетишди\nХориж 24/08, 14:49\n18 миллион долларлик олмос топилди — Африка


2021 йилда Хитой ва Ҳиндистон раҳбариятининг Ўзбекистонга келиши кутилмоқда - Zamin.uz\n16:00 / 21.02.2021\n2021 йилда Хитой ва Ҳиндистон раҳбариятининг Ўзбекистонга келиши кутилмоқда\n2021 йилда Ўзбекистонга Хитой раҳбарияти ва Ҳиндистон бош вазири Нарендра Моди ташриф буюриши кутилмоқда. Бу ҳақда ташқи ишлар вазири ўринбосари Фурқат Сиддиқов 19 февраль куни ўтказилган брифингда маълум қилди.\n«2021 йилда фақат олий даражада эмас, ҳар томонлама ташрифларни режалаштирганмиз. Аммо биз ва ҳамкорларимиз ҳам пандемия шароитини инобатга олишга мажбурмиз. Олдимизда минтақага оид ташрифлар бор. Бундан ташқари, Хитой раҳбарияти ва Ҳиндистон бош вазири Нарендра Модининг ташрифи ҳам мўлжалланган», — деган Фурқат Сиддиқов ва бу борада керакли ишлар олиб борилаётгани, лекин пандемия шароитида унинг аниқ муддатини олдиндан айтиб бўлмаслигини билдирган.\n«Лекин шуни аниқ айтишим мумкинки, 2021 йилда биз фаол ташқи сиёсат олиб борамиз», — деб таъкидлаган вазир ўринбосари.\nШунингдек, 2021 йилда Ўзбекистон фаол ташқи сиёсат олиб боришини ҳамда Ўзбекистон «Марказий ва Жанубий Осиё: Минтақавий ўзаро боғлиқлик. Таҳдидлар ва имкониятлар» мавзусида халқаро конференцияга мезбонлик қилишини ҳам айтиб ўтган. “Замин” янгиликларини “Одноклассники”да кузатиб боринг\nЯнгиликлар » Жамият » 2021 йилда Хитой ва Ҳиндистон раҳбариятининг Ўзбекистонга келиши кутилмоқда


ЎЗБЕКИСТОН БОҒИ ЭРАМИ - Ўзбекистон овози газетаси\nЎЗБЕКИСТОН БОҒИ ЭРАМИ\nАндижон вилоятининг Хонобод шаҳри ноёб дарахтлари, анвойи гуллари билан ҳар қандай одамни ўзига мафтун этади. Гўшалари обод, ҳавоси мусаффо. Яшиллик олами, нинабаргли дарахатларнинг хушбўйи кайфиятингизни кўтаради. Елкасида Кампирровот сув омбори — Андижон денгизи чайқалиб, унинг ҳусн-тароватини янада орттиради.\nХонободликларнинг кўнглида шаҳарни обод, кўркам бўстонга айлантиришдек эзгу мақсад мужассам. Ҳар бир туп дарахт, гул кўчати расамади билан экилгани, меҳр билан парвариш қилингани, гуркираб ўсаётгани шундан далолат беради. Текис қайчиланган, доимо ям-яшил арчалар, адл қарағайлар шаҳар ҳавосининг табиий қалқонлари. Арча, қарағай шохларида сакраб юрган олмахонлар ҳаво айланишини таъминлаб, дарахтларни турли касалликдан сақлайди.\nШаҳарнинг жонкуяр меъмори-ю боғбони Солижон Меҳмонов (марҳум) бошлаган кўчат экиш, ободонлаштириш, тозалик тадбирлари анъанаси ҳали ҳам амалда. Ҳозир шаҳарда ободонлаштириш бошқармаси томонидан кўкаламзорлаштириш ишлари босқичма-босқич жадал бажарилмоқда. Мўъжаз иссиқхонада япон сафураси, лола, папая кўчатлари қаторида банан, лимон ниҳоллари парвариш қилиняпти.\n— Ноёб дарахт ва гулларни кўпайтиряпмиз, — дейди иссиқхона ишчиси Одинахон Каримова. — Шаҳримизни янада обод ва кўркам бўлишига ўз ҳиссамизни қўшаётганимиздан фахрланамиз.\nАка-ука Ҳожиакбар ва Зоҳиджон Рўзиматов кўркам, озода шаҳарга монанд равишда нафосатли паррандалар ҳисобланган товусларни кўпайтиришяпти.\n— Яшил шаҳримизга товуслар ярашади, — дейди оға-инилар. — Уларнинг гардишли патлари қуёш нурида турли тусда товланиб, кайфиятни кўтаради.\nАка-укалар сингари юртга меҳр қўйганларнинг ҳаракати билан Хонобод янада чирой очиб, табиати, иқлими бетакрор, ўзига хос таърифларга монанд обод шаҳар бўлиб боряпти.\nСуратларда: Ободонлаштириш бошқармаси ишчиси Одинахон Каримова; тадбиркор Зоҳиджон Рўзиматов товуси билан.


Халқаро хабарлар, 18 июл 2006\n29 январ 2020, Тошкент вақти: 03:23\nХитойда Билис довули қурбонлари сони 190га етган.\n120 киши бедарак йўқолган. Хитойнинг расмий "Ксинхуа" ахборот агентлигига кўра, табиий офат мамлакатнинг жунуб шарқий худудларига зиён келтирган.\nИндонезиянинг Ява оролида рўй берган цунами қурбонлари сони юздан ортди.\nТабиий офат оқибатида жароҳат олганлар сони эса 150га етган. Халқаро Қизил Хоч ташкилоти вакилига кўра, 120 одам, жумладан хорижликлар табиий офат рўй берган худудда бедарак йўқолган. Минглаб одам уйини ташлаб кетишга мажбур бўлган. Цунами кўпгина мехмонхоналарни ювиб кетган. Хабарларга кўра, икки-уч метр баландликдаги тўлқин Ҳинд уммонида рўй берган зилзила оқибатида кўтарилган. Зилзила эпимарказида унинг кучи Рихтер шкаласи бўйича 7.7 баллни ташкил этган.\nИсроилнинг Ливанда амалга оширган бомбалашлари ортидан минглаб хорижлик ушбу давлатни тарк эта бошлаган.\nДушанба куни Франция кемаси Европа Иттифоқи ҳамда АҚШ фуқаролари бўлган жами 1250 кишини бортига олиб, Байрутдан Қибрис томон суза бошлади. Британия эса ўз фуқароларини вертолетларда эвакуация қилмоқда. Сўнгги беш кун ичида 100 мингдан зиёд одам Ливандан Сурияга ўтган. Дамашқ ҳукуматининг маълум қилишича, уларнинг учдан бир қисми хориж фуқароларидир ва Сурия ҳукумати уларга, жумладан улар орасида бўлган АҚШ фуқароларига ҳам қўлдан келган ёрдамни беради.\nДушанба куни Исроил ҳарбий учқичлари шундоқ ҳам ҳужумлардан талафот кўрган Байрут халқаро аэропорти ҳамда кўприк, йўлларни ҳамда Ливаннинг иккинчи йирик шаҳри Триполи яқинидаги объектларни ҳаводан нишонга олган эди. Кечаги Исроил ҳаво зарбалари оқибатида Ливанда 50 киши ҳалок бўлган. Сўнгги олти кун давомида Ливанда ҳаммаси бўлиб 200дан зиёд одам Исроил зарбалари оқибатида ҳаётдан кўз юмди.\nАйни пайтда Ливандаги Ҳизбуллоҳ жангари гуруҳи сешанбага ўтар кечаси Исроилга қарата яна жавобий ракета зарбалари берган. Ракеталардан бири Цефет шаҳридаги касалхонага келиб тушган ва оқибатда беш одамнинг яралангани хабар қилинмоқда. Бу воқеалар Исроилнинг икки аскари Ҳизбуллоҳ жангарилари томонидан олиб қочиб кетилиши ортидан бошланиб кетган. Исроил ўз ҳарбийларининг олиб қочилишини уруш холати деб билиб, Ливан жанубида кўламли ҳарбий амалиётларни бошлаб юборган эди. Исроил томони Ливанга қарши зарбалар Ҳизбуллоҳ олиб қочган икки исроиллик қўйиб юборилгани тақдирда тўхтатилишини маълум қилди. Ливан Бош вазири Фоуад Синиорага кўра, Исроил ҳаво зарбалари оқибатида унинг давлати миллиардлаб доллар миқдорида зиён кўрган.\n“Сўнгги бир неча кун ичида Исроил мамлакатимизни яксон этди. Аҳоли пунктлари орасида алоқа узилган, айрим худудларда аҳоли умуман ташқи дунёдан узилиб қолган”, - деди Ливан Бош вазири.\nИсроил ва Ливан ўртасида можаро кўлами ортаётган ва унинг бутун минтақа бўйлаб ёйилиши хавфи кучаяр экан, дунё ҳамжамияти низога дипломатик барҳам бериш йўлларини ахтармоқда. Айни мақсадда Франция Ташқи ишлар вазири Доминик де Вилпен бугун Байрутга ташриф буюрди. Жаноб Вилпеннинг Ливан Бош вазири билан учрашиши кутилмоқда. Ливан билан узоқ йиллик тарихий алоқаларга эга Франция Исроил ҳужумларини қоралаб чиққан. Франция Ташқи ишлар вазири келишидан олдин кеча Хавьер Солана бошлиқ Европа Иттифоқи делегацияси Байрутда сўзлашувлар олиб борган эди.\nАйни пайтда БМТ Хавфсизлик Кенгаши Яқин Шарқдаги вазиятни ёпиқ эшиклар ортида мухокама этмоқда.\nАҚШнинг Аризона штатидан қайтиб келган ўзбек қочқинлари сони 9 эмас балки 12 нафар экани айтилмоқда.\nБу ҳақда шу ҳудудда яшовчи ишончли манба телефон орқали Озодлик радиоси мухбирига айтди. Ўзини танитишни истамаган, Аризона штатида яшовчи андижонлик қочқиннинг айтишига кўра, уйга қайтиш имконияти ҳақидаги гап Ўзбекистондан келган.\nАризонадаги ўзбеклар уйларига телефон қилишганида, уларнинг қариндошлари, “Уйга келаверинглар, сизларга ҳеч бир тазйиқ бўлмайди,” деб айтишган ва йўл кўрсатишган. Ўзбекистондан кўрсатилган йўл ва кўрсатмалар бўйича Аризонадаги андижонлик қочқинлар Вашингтондаги Ўзбекистон элчихонасига боришган. Улар элчихона ходимларининг муносабати илиқ бўлганини таъкидлашади. Уларга билет берилиб 2006 йил 13 июл куни Ўзбекистонга жўнатилган. Ўзбекистонга етиб боришганларидан сўнг, Аризонадаги шерикларига яхши етиб келганликларини билдириб телефон қилишган. Шунингдек, бошқа давлатларда яшаётган андижонлик қочқинларга ҳам Ўзбекистонга қайтиш имконияти ҳақида маълум қилинган.\nЎтган йил 13 май куни Андижонда рўй берган қирғиндан сўнг юзлаб андижонлик қўшни Қирғизистонга қочган ва БМТ Қочқинлар идораси кўмагида улар бошқа давлатларга олиб ўтилган эдилар.\nБишкек суди икки кишини Қирғизистон парламенти депутати Баяман Эркинбоевни ўлдирганликда айбли деб топди.\nСуд қарорига мувофиқ Махмуджон Рўзметов ва Сабирқул Ботировлар ўлимга махкум этилганлар. Аммо, Қирғизистонда ўлим жазосига мораторий эълон қилингани боис уларга қўйилган жазо умрбод қамоқ жазоси билан алмаштирилиши мумкин. Эслатиб ўтамиз, депутат Эркинбоев ўтган йил сентябр, уйи яқинида отиб кетилган эди.\nБоснияда уруш жиноятларида айбланаётган собиқ вазир Момчило Мандичга нисбатан расмий айблов эълон қилинди.\nБосниялик серблар етакчиси Радован Караджич ҳукуматида Адлия вазири ҳамда Ички ишлар вазири ўринбосари лавозимларида ишлаган Мандич тўқсонинчи йилларда Сараевога қарши ҳужумлар ҳамда боснияликлар учун қамоқхоналар барпо этишда айбланмоқда.\nДушанба куни Афғонистон жанубида толиблар билан кечган жангларда халқаро коалициянинг бир ҳарбийси ҳалок бўлган, 11 нафари яраланган.\nБу ҳақда Афғонистондаги АҚШ ҳарбий қўмондонлиги вакили маълум қилди. Унинг айтишича, коалиция ҳарбийлари Афғонистон жанубидаги Ўрузгон вилоятида толиблар ҳужумига дуч келишган. Толибон тарафидан кўрилган талафот ҳақида ҳозирча маълум қилинмаяпти.\nХалқаро Матбуот институти "катта саккизлик" саммити пайти Россияда оммавий ахборот воситалари фаолияти чекланди, дея Москва ҳукуматини танқид қилди.\nТашкилот раҳбари Йоханн Фрицга кўра, россиялик журналистлар ўта қийин вазиятда ишламоқда. Ўз сўзининг тасдиғи сифатида жаноб Фриц Россияда яқинда қабул қилинган қонунни мисол қилиб келтиради. Ушбу қонунда ҳукуматни танқид қилиш тухмат, ҳақорат даражасига кўтарилган ва бунинг учун 10 йил қамоқ жазоси белгиланган.\nОлтинчи кундирки Исроил Ливан узра ҳаво ҳужумларини амалга оширмоқда.\nДушанба тонги Исроил ҳарбий учқичлари шундоқ ҳам ҳужумлардан талафот кўрган Байрут халқаро аэропорти ҳамда кўприк, йўлларни ҳамда Ливаннинг иккинчи йирик шаҳри Триполи яқинидаги ҳарбий объектларни ҳаводан нишонга олган. Ҳаво ҳужумлари оқибатида 15 киши, жумладан етти ливанлик аскар нобуд бўлгани хабар қилинмоқда. Исроил бу амалиётни икки аскари Ҳизбуллоҳ жангарилари томонидан олиб қочиб кетилиши ортидан бошлаб юборган эди. Ўтган тунда Исроил ҳаво зарбалари оқибатида Ливанда 36 киши ҳалок бўлди.\nКанада Ташқи ишлар вазири Питер МакКайга кўра, ҳалок бўлганлар орасида саккиз Канада фуқароси ҳам бор. Шунингдек, бугун Исроил учқичлари Ғазода Фаластин мухторияти ташқи ишлар вазирлиги биносига ҳаводан зарбалар берган. Оқибатда уч кишининг яралангани хабар қилинмоқда. Фаластин ташқи ишлар вазирлигига қилинган аввалги ҳаво ҳужумлари оқибатида бинога жиддий шикаст етган эди.\nАйни дамда Ливандаги жангари гуруҳ Ҳизбуллоҳ Исроилнинг Афулу ҳамда учинчи йирик шаҳри бўлмиш Хайфага ўнлаб ракеталар отган ва камида саккиз кишини ўлдирган. Илк ракеталар темир йул омбори атрофига эрталабги тиғиз пайтда отилган. Ракета келиб тушган маҳал қурбон бўлган саккиз киши темир йўл хизмати ишчилари деб айтилади. Бош вазир Эхуд Олмерт ҳужумларни даҳшатли деб таърифлаган ва ҳодисаларнинг жиддий оқибатларга олиб келишидан огоҳлантирган. Ҳизбуллоҳ Исроилга чоршанба кунидан бери 400та ракета отган. Беш кун давомида Исроил томонидан амалга оширилган ҳаво ҳужумларида эса аксари тинч фуқаролар бўлган камида 100 ливанлик ҳаётдан кўз юмган.\nАйни дамда Ливандан хориж фуқаролари эвакуция қилинмоқда. Италия ва Греция ҳарбий учқичлари Австрия, Испания, Италия, Чехия, Ирландия фуқаролари бўлган жами 350 одам Қибрисга олиб ўтган. Бортида 400 одам билан Италия кемасининг бугун Қибрис портига келиши кутилмоқда. Шунингдек, Франция ҳам Ливандан ўз фуқароларини эвакуация этиш учун махсус кема жўнатган. Кеманинг бугун Ливан бандаргоҳига келиши кутилмоқда.\nҲам Исроил ҳам Ливан томонида қурбонлар ва яраланганлар сони ортиб борар ва можаро кўламининг бутун минтақа бўйлаб ёйилиши хавфи кучаяр экан, Хавьер Солана бошлиқ Европа Иттифоқи делегацияси можарони дипломатик ҳал этиш ниятида Байрутга ташриф буюрган.\nЖаноб Солананинг бугун Ливан Бош вазири билан учрашиши кутилмоқда. Шунингдек, БМТнинг махсус гуруҳи ҳам Ливанда, Байрут ҳукуматининг ўт очишни тўхтатиш чақириқларини қўллаб қувватлаган ва айни пайтда икки Исроил ҳарбийсининг қўйиб юборилишини Ливан ҳукуматидан талаб этган.\nКеча Минскда Россия элчихонаси олдида норозилик пикети ўтказган 30 киши хибсга олинди.\nНорозилар қўлларида сиёсий махбуслар портретларини кўтариб, Москва ҳукумати Беларус раҳбари Александр Лукашенкони дастаклашни бас қилсин, деган талабда Россия элчихонаси олдида тўпланган эди. Хибсга олинганлар орасида Беларус мухолифати етакчиларидан бири Анатолий Лебедко ҳам бор. Полиция шунингдек, норозилар кўтариб олган портретларни ҳам мусодара этган.\nРоссиянинг Санкт Петербург шаҳрида ўтаётган “катта саккизлик” саммитида ҳам Яқин Шарқда кечаётган воқеалар юзасидан баёнотлар янгради.\nГермания Канцлери Ангела Меркел "катта саккизлик" етакчилари, шунингдек Россия раҳбарияти ҳам Ҳизбуллоҳ қўлга олган исроилликларни қўйиб юбориши ва Исроилга қарши ҳужумларни тўхтатишини талаб этаётганини билдирди. Шунингдек, "катта саккизлик" Исроилга ҳам Ливанга қарши ҳужумларни тўхтатиш талабини қўйган. Қўшма Штатлар эса Исроил ташқи ҳужумдан ўзини мудофаа этиш ҳаққига эгалигини айтиб келади. Жаноб Буш Яқин Шарқдаги бу воқеаларга жавобгарликни Ливандаги Ҳизбуллоҳ жангари гуруҳи зиммасига юклаган.\n”Ҳозирги низога дахлдор бўлган аҳамиятли жиҳатлардан бири – унинг Яқин Шарқдаги беқарорликнинг асл илдизидан тутганидир. Мен Ҳизбуллоҳ гуруҳи ва унинг Сурия билан алоқадорлигини назарда тутаяпман. Шу боис, бу муаммони ҳал қилиш учун унинг илдизларига эътибор қаратиш керак”, - деди Буш.\nШунингдек, Британия Бош вазири Тони Блэр ҳам Ҳизбуллоҳ гуруҳини Яқин Шарқда барқарорлик ўрнатиш жараёнини издан чиқаршига уринаётганликда айблади.\nБугун “катта саккизлик” саммитининг иккинчи куни, Хитой, Ҳиндистон, Бразилия, Жанубий Африка Республикаси етакчилари ҳамда БМТ Бош Котиби Кофи Аннан, Халқаро Атом энергияси агентлиги бошлиғи Муҳаммад Ал Барадей, Жаҳон банки президенти Пол Вулфовицларнинг Санкт Петербургдаги олий даражадаги учрашувга қўшилиши кутилмоқда. Кеча “катта саккизлик” етакчилари саммитнинг қатор якуний ҳужжатлари, жумладан глобал энергетика хавфсизлиги, таълим, эпидемик бўхронларнинг олдини олиш, коррупция ҳамда ақлий мулк қароқчилигига қарши курашишга оид ҳужжатлар имзолади.\nХитойда тропик довул оқибатида камида 115 одам нобуд бўлган.\nМамлакат жануб шарқида рўй берган ушбу табиий офат юзлаб уйларни вайрон қилган. Минглаб одам бош панасиз қолган. Офат рўй берган қишлоқлардан аҳоли эвакуация этилмоқда.\nТаниқли эронлик диссидент Акбар Ганжий Америка жамоатчилиги эътиборини мамлакатидаги инсон ҳуқуқлари холатига қаратиш мақсадида АҚШга сафар қилмоқда.\nГанжий бир неча йиллик қамоқ жазосидан сўнг яқинда озодликка чиқарилган эди. У АҚШга келишдан аввал қатор Европа давлатларида бўлди.\nИроқ шимолида рўй берган портлаш оқибатида камида 23 киши нобуд бўлди.\nКиркук шаҳридан 75 чақирим узоқликдаги Туз Ҳурмати шаҳарчасида, гавжум қавоқхона яқинида худкуш машинага ўрнатилган портлаш мосламасини ҳаракатга келтирган. Айни пайтда кеча Бағдодда нефт ширкати раҳбарларидан бири ўғирлаб кетилган. Басрадаги отишмада эса Британия аскари ҳалок бўлган эди.\nМихаил Шумахер саккизинчи бор "Формула 1" бўйича Францияда ўтган мусобақасининг Гран-при совринини қўлга киритди.\nБу рекорд натижадир. Ҳаммаси бўлиб "асфалт қироли" Шумахер 88 марта ғалаба қилган. Етти карра жаҳон чемпионидир.\nАмериканинг "Дискавери" космик кемаси Ерга қайтмоқда.\nБортида олти астронавт бўлган ушбу кеманинг бугун кечга яқин Флорида штатидаги космодромга қўниши кутилмоқда.\nСанкт-Петербург шаҳрида “катта саккизлик” давлатлари саммити давом этди.\nУнда асосий эътибор Яқин Шарқда юзага келган бўҳронга қаратилди. Шунингдек, глобал энергетик хавфсизлик, таълим ва инфекцион касалликлар эпидемиясига қарши кураш масалалари муҳокама этилди ва айрим ҳужжатлар қабул қилинди.\nШунингдек, Россия, Британия, Германия, Италия, Канада, АҚШ, Франция ва Япония давлат етакчилари, бугун, “ёшлар саккизлиги” деб номланаётган гуруҳ вакиллари билан ҳам учрашди.\nПхенян БМТ Хавфсизлик кенгашининг Шимолий Корея ракета синовларини қораловчи резолюциясига ўзининг алоқадорлиги йўқ, деб ҳисобламоқда.\nМамлакат Ташқи ишлар вазири баёнотида айтилишича, бу резолюция АҚШ нинг “душманлиги” натижасида қабул қилинган ҳужжатдир. Пхенян яна бир бор, мамлакат мудофаасини кучайтириш учун ҳарбий дастурни ривожлантиришни давом эттиражагини таъкидлади.\nБМТ Хавфсизлик кенгаши томонидан қабул қилинган резолюцияда яқинда Шимолий Корея томонидан баллистик ракеталарнинг учирилганини қораланган ва Шимолий Кореяга нисбатан оммавий қирғин қуроллари ишлаб чиқаришда зарур барча маҳсулотлар бўйича эмбарго жорий этган.\nРоссия ҳукумати Ливан билан боғлиқ ҳозирги низони фақатгина Яқин Шарқ бўйича мавжуд халқаро келишувлар доирасида ҳал қилиш мумкин, деб баёнот берди.\nСанкт-Петербург шаҳрида ўтаётган “катта саккизлик” саммити давомида Россия Ташқи ишлар вазири баёнот берди.\n“Ливандаги вазият фалокат ёқасида турибди. Бу ерда ечим битта – БМТ Хавфсизлик кенгашининг Ливан ва Исроил хавфсизлиги кафолатлари тўғрисида ва умуман, Яқин Шарқ низосига оид резолюцияси бор. Саммит иштирокчилари бу масалани муҳокама этиши аниқ, бироқ саммит якунида бу борада умумий мурожаатнома қабул қилинадими ёки йўқми – буни саммит раиси ҳал қилади”, - деди Россия Ташқи ишлар вазири.\nАҚШ ҳамда Британия Яқин Шарқда авж олган ҳозирги зўравонлик учун бор айбни “Ҳизбуллоҳ” гуруҳи зиммасига юкламоқда.\nПетербург шаҳридаги катта саккизлик давлатлари саммитида қатнашаётган икки давлат етакчилари экстремистлар ортида Сурия ва Эрон турибди, деб таъкидлаб ўтди.\nАҚШ президенти Жорж Буш, жумладан, шундай деди: “Ҳозирги низога дахлдор бўлган аҳамиятли жиҳатлардан бири – унинг Яқин Шарқдаги беқарорликнинг асл илдизидан тутганидир. Мен “Ҳизбуллоҳ” гуруҳи ва унинг Сурия билан алоқадорлигини назарда тутаяпман. Шу боис, бу муаммони ҳал қилиш учун унинг илдизларига эътибор қаратиш керак”.\nБритания Бош вазири Тони Блэр “Ҳизбуллоҳ” гуруҳини Яқин Шарқда барқарорлик ўрнатиш жараёнини издан чиқаршига интилишда айблади.\n“Низонинг бош сабаби шуки, бу ерда икки давлат хавфсизлиги таъминланиши керак бўлган Исроил ҳамда, том маънода, мустақил бўлган Фаластин давлатининг тинч мавжудлигини истамайдиган экстремистлар бор. Уларнинг ортида Сурия ва Эрон турибди. Экстремистлар бу ерда таранг вазият ва душманлик кайфиятини қўзғатиш учун Ливаннинг тинчини бузмоқчи ”, - деди Британия Бош вазири Тони Блэр.\nЛиван ҳукумати халқаро ҳамжамиятни Исроилнинг Ливанга нисбатан ҳарбий ҳужумларини тўхтатишда ёрдамга чақирди.\nЛиван Бош вазири Фуад Синиора, яна бир бор “Ҳизбуллоҳ” ҳаракати томонидан яҳудий аскарларининг ўғирлангани учун Байрут жавобгар эмас, деб таъкидлади.\nШунингдек, Исроил ҳарбийлари бугун ҳам Ғазо шимолига кириб борди. Уч нафар фаластинлик ўлдирилди, 10 нафари жароҳатланди.\n“Ҳизбуллоҳ” гуруҳининг Исроилдаги Хайфа шаҳрига уюштирган янги ракета ҳужумлари оқибатида 9 одам ўлдирилди, 20 га яқини жароҳатланди.\nШунингдек, мамлакат жанубидаги Акко шаҳри ҳам ўққа тутилган. Исроил Бош вазири Эҳуд Олмерт “Ҳизбуллоҳ” гуруҳи ҳали бу ҳаракатларининг “узоқ давом этувчи” ёмон оқибатини кўражагини айтиб, огоҳлантирди.\nБунга жавобан эса, “Ҳизбуллоҳ”гуруҳи раҳбари, Хайфа шаҳрига уюштирган отишмалар билангина чекланмаслигини айтиб, баёнот берди.\nБугуннинг ўзида Исроил ҳарбий кучлари Байрут шаҳри яқинида ҳаво ҳужумларини амалга оширди. Ҳужумлардан жабрланганлар ҳақида маълумотлар йўқ. Хабарларга кўра, Исроил ҳарбийларининг тўрт кундан буён Ливан ҳудудида олиб бораётган ҳаракатлари чоғида тинч аҳолидан 35 нафари ўлдирилган. Уларнинг 15 нафари болалардир.\nСаудия Арабистони ва Қувайт давлатлари бугун Ливаннинг Исроил ҳужумларига учраган аҳолиси учун 70 миллион АҚШ доллари миқдорида ёрдам пули ажратди.\nБу ёрдамлар Ливан Бош вазири Фуад Синиоранинг мамлакати аҳли ҳарбий ҳаракатлардан сўнг ҳалокат ҳудудига айлангани тўғрисида баёнот берганидан сўнг ажратилди. Бу маблағнинг 50 миллиони Саудия Арабистони, 20 миллиони эса Қувайт томонидан ажратилди.


Бир нечта жиҳатдан рекордчи Red Magic 6 ҳамда Red Magic 6 Pro геймерофонлари чиқди! - Terabayt.Uz\nZTE корпорациясига қарашли Nubia компанияси ўзининг янги авлод ўйин смартфонларини намойиш қилди. Ушбу туркумга Red Magic 6 ҳамда Red Magic 6 Pro моделлари кирган.\nҲар иккала геймерофон футуристик ташқи кўринишга, илғор техник хусусиятларга ва юқори автономликни таъминлаш учун сиғимдор аккумуляторга эга. Жуфтликнинг «катта»си бўлмиш Red Magic 6 Pro модели диагоналига 6.8 дюймлик AMOLED-дисплей билан жиҳозланган. Тасвир аниқлиги FHD+ форматида бўлишдан ташқари, у рекорд даражада – нақ 165 герцлик янгиланиш частотасига эга. Ушбу панел HDR10 технологиясини ҳам қўллаб-қувватлайди.\nRed Magic 6 Pro учун, табийки, Qualcomm компаниясининг энг қудратли – Snapdragon 888 процессори танланган. Самарадорликни таъминлашда унга LPDDR5 стандартидаги, ҳажми 18 гигабайтликкача (бунақаси ҳали бўлмаган!) тезкор хотира чипи ҳамроҳлик қилади.\nШунингдек, компаниянинг ICE 6.0 совитиш тизими жориф этилганини ҳам алоҳида таъкидлаш ўринли. Унинг жамланмасига дақиқасига 20 000 мартагача айланувчи кулер ҳамда иссиқлик узатиш найчалари киради. Совитиш учун корпус қирраларида ҳаво чиқувчи тирқишлар очилган. Шулар эвазига, ишлаб чиқарувчининг таъкидлашича, Red Magic 6 Pro умуман қизиб кетмайди ва AnTuTu бенчмаркида ўртача 938 минг балл олади.\nУшбу флагман автономлигига 4500 мА/соатлик аккумулятор жавобгар бўлиб, компания уни 120 ваттлик тезкор қувватлаш технологиясини татбиқ этган. Унинг ёрдамида Red Magic 6 Pro батареясини нолдан бошлаб 50 фоизгача тўлдириш учун атиги 5 дақиқа кифоя – тасаввур қиляпсизми!?.\nRed Magic 6 Pro моделида ҳажми 512 гигабайтгача бўлган, UFS 3.1 тоифали доимий хотира чиплари қўлланган. Учталик бош камераси 64 + 8 + 2 мегапикселлик сенсорлардан иборат. Селфилар учун эса экраннинг тепасидаги ромга 8 МПлик олд камера ўрнатилган. Nubia ушбу моделини NFC чипи, стандарт қулоқчин тирқиши, стереодинамиклар ҳамда 5G-модем билан таъминлаган.\nСтандарт талқиндаги Red Magic 6 моделига келсак, унинг корпусида совитиш тирқишлари камроқ, кулери эса дақиқасига 18 000 оборот қила олади. Бироқ Pro-версиясига нисбатан бунисининг «бели бақувват»роқ – батареяси 5050 мА/соатлик. Аммо унинг тезкор заряд олиш даражаси пастроқ – 66 ваттлик.\nБазавий моделдаги олтинчи авлод «Қирмизи жоду»нинг қолган барча техник жиҳатлари Red Magic 6 Pro флагмани билан бир хил. Nubia уларни Хитойда 11 мартдан қуйидаги нархларда сота бошлайди:\nЭслатиб ўтамиз, ўтган йилнинг мартида намойиш этилган геймерофон – Red Magic 5G модели Master Lu бенчмаркининг энг равон ишловчи смартфонлар рейтингига кирган. Ундан сўнг эса...\nЎҚИНГ: Nubia Red Magic 5S ҳам чиқди: Snapdragon 865+ ва 144 Гц дисплейли, 540 долларлик геймерофон! (+видео)\n#ZTE #Android смартфон #геймерлар #мобил ўйинлар #смартфонлар #ўйинлар #янги технологиялар #ZTE Nubia # 5G смартфон #5G-смартфони #Qualcomm Snapdragon 888 #ZTE Nubia Red Magic 6 #ZTE Nubia Red Magic 6 Pro


“ЭНЕРГЕТИК”: КИЧКИНА ДЕМАНГ БИЗЛАРНИ...|Оҳангарон ҳаёти - Жизнь Ахангарана\n“ЭНЕРГЕТИК”: КИЧКИНА ДЕМАНГ БИЗЛАРНИ…\nМаълумки, касб-ҳунар коллежлари, академик лицей ўқувчилари ўртасида ҳар йили анъанавий тарзда “Ёш чегарачилар” кўрик-танлови ўтказиб келинади. Табиийки, бундай мусобақаларда чегара ва чегараолди ҳудудида истиқомат қилувчи оҳангаронликлар ҳам фаол иштирок этишади.\nАйниқса, ўтган йили бизнинг вакилимиз – “Энергетик” жамоаси мазкур кўрик-танловнинг республика босқичида фахрли иккинчи ўринни эгаллагани барчага катта ифтихор бағишлаган эди. Бу қандай жамоа ўзи, дейсизми? Шошманг, улар ҳақида эшитмаган бўлсангиз, ҳали Оҳангаронни яхши билмабсиз, азиз дўстим. Ўзининг шонли, зафарли меҳнати, азму шижоати билан янги Оҳангарон тарихини ёзаётган азаматлар сафида “Энергетик”ларнинг ҳам катта улуши бор…\nМуддаога ўтишдан аввал, ўринли бир мулоҳазани алоҳида таъкидлашни истардик. Оҳангарон туманидаги барча касб-ҳунар коллежларида фаолият кўрсатаётган “Ёш чегарачилар” тўгараги ўтган 2017 йилда ва жорий йилнинг ўтган вақти давомида фаол иш олиб борди. Айниқса, ҳарбийлар иштирокида ўтган турли тадбирлар, амалий машғулотлар ёшларда катта таассурот қолдирди. Бундан ташқари, “Ёш чегарачилар” тўгараги аъзоларининг ҳудудда жойлашган ҳарбий қисмларга саёҳатга бориши, ҳарбийларнинг яшаш шароити, мавжуд моддий-техник база билан танишиши ёшларда Ватанпарварлик туйғусини янада мустаҳкамлади, тоб-лади.\nХусусан, Нуробод энергетика ва иқтисодиёт касб-ҳунар коллежида фаолият кўрсатаётган тўгарак аъзолари бутун туманимизга маълуму машҳур. Улар турли тадбирларда, маданий-маърифий учрашувларда фаол иштирок этиб, Оҳангаронда етук ҳарбийларнинг янги авлоди етишиб чиқаётганини тиришқоқлиги, абжирлиги, билимга чанқоқлиги билан кўп бора исботлашган.\nЯқинда Чирчиқ шаҳрида “Ёш чегарачилар” кўрик-танловининг вилоят босқичи ўтказилди. Қувонарлиси, мазкур беллашувда муносиб иштирок этган Оҳангарон тумани вакили – Нуробод энергетика ва иқтисодиёт касб-ҳунар коллежининг “Энергетик” жамоаси ҳақли равишда энг юқори поғонадан жой эгаллади!\nЁшлардаги чаққонлик, эпчиллик, зукколик хислатлари синовдан ўтган мазкур мусобақада вилоят бўйича жами 11 та жамоа қатнашди. Уларнинг ҳар бири наинки вилоятда, балки республикамизда ҳам довруқ қозонган “Энергетик”ларга қарши жиддий тайёргарлик кўргани аниқ. Бироқ, найласинки, абжирликда Теловнинг яйдоқ даласида от чоптириб, Овжазсой-у Шовғозсойнинг сувини ичиб, Қорахитойнинг ширали гуручидан паловхонтўра еб катта бўлган оҳангаронлик ёшларга етишга йўл бўлсин! Энди гапнинг буёғини эшитинг. Жамоа мураббийи Жонибой ОТАМУРОДОВ ишонч билан таъкидлаяптики, кўрик-танловнинг респуб-лика босқичидан улар ғалаба билан қайтишади. Катта тантана ва хурсандчилик билан музаффар азаматларни кутиб олишга тайёргарлик кўраверинг, Майрам Жўраевна!..\nЁш чегарачилар, танлов, ҳарбий


Тожик ёшлари сайловга қизиқмаяпти\n26 октябр 2021, Тошкент вақти: 09:52\nКузатувчиларга кўра, Тожикистонда бўлажак сайловларга катта қизиқиш билдираётган ёшлар кам учрайди.\nТожикистонда бўлиб ўтадиган парламент сайловларига саноқли кунлар қолганига қарамай, кўп ҳолларда мамлакат ёшларининг бу сайловларга қизиқиш кўрсатмаётгани кузатилади.\nТаҳлилчиларнинг бир қисми ёшларнинг сайловларга қизиқмаётганини уларнинг бу ҳақда етарлича маълумотга эга эмаслиги билан изоҳлашса, бошқа қисми ёшларни бугунги кунда тамоман бошқа нарсалар қизиқтираётганлиги ҳақида гапирмоқда.\nХўжанд шаҳридаги университет талабаларидан бирининг айтишича, уни кўпроқ ўқиш ва тирикчилик ўтказиш учун пул топиш қизиқтиради. Сайловдан эса унга ҳеч қандай наф йўқ.\n- Мен университетнинг тижорат ва сиёсат факультетида ўқийман. Мен сайловлар ва номзодлар ҳақида ҳеч нарса билмайман. Ҳамкурсларим билан ҳам, сайловлар ҳақида гапирмаймиз, бу биз учун қизиқ эмас. Чунки овоз беришда қатнашсак ҳам, қатнашмасак ҳам, сайловлар барибир ўтказилади. Кимлар депутат бўлиши эса олдиндан маълум, дейди тожикистонлик талаба.\nСуҳбатдошларимизнинг айтишларича, Тожикистонда сайловолди кампанияси фаол бўлмаяпти, оммавий ахборот воситалари ҳам сайловлар ҳақида етарли маълумот бермаяпти.\nЎтиш даври мамлакатларидаги сайловларга оид масалалар билан шуғулланувчи АҚШнинг IFES ташкилоти Марказий Осиё лойиҳаси раҳбари маслаҳатчиси Умед Улуғов ёшларнинг сайловга қизиқмаслиги фақат Тожикистон учунгина хос бўлган ҳодиса эмаслигини айтади.\n- Жамиятнинг барча қатлами вакилларига кўплаб саволлар билан мурожаат қилдик. Айниқса, ёшлар сайлов тўғрисида маълумотга эга эмаслигини айтди. Менимча, бу ҳолат уларнинг сиёсатга қанчалик қизиқишларини акс эттирмоқда. Бу муаммони дунёнинг бошқа давлатлари, жумладан, АҚШда ҳам кузатиш мумкин. Менимча, ёшлар ўзлари берган овозлар сайловларда қандай аҳамиятга эгалигини тушунмайдилар, дейди Умед Улуғов.\nТаҳлилчи Барот Бахтиёров Тожикистон ёшларининг сайловларга қизиқмаётганини мамлакатда кучли сиёсий мухолифат йўқлиги билан изоҳлайди.\n- Бошқа партиялар ҳокимият тепасидаги партияга қараганда заифроқ ва катта таъсирга эга бўлмагани ёшларнинг сайловларга қизиқмаётганининг сабабларидан бири бўлиши мумкин. Бундан ташқари, МДҲнинг бошқа давлатлари сингари Тожикистонда ҳам муҳим ўзгаришлар асосан президентга боғлиқ. Парламент эса кейинги ўринда туради ва муҳим масалаларни ҳал этишда асосий рол ўйнамайди, дейди Барот Бахтиёров.\nЛекин баъзи тожикистонлик ёшлар ҳозирнинг ўзидаёқ фаоллик кўрсатмокда. Ана шундай ёшлардан бири ҳукумат расмийлари ёш авлод масалаларига кўпроқ эътибор қаратишига умид қилиб, сайловда қатнашишини айтди.\n- Мен келажакда давлатимиз ривожланган ва демократик мамлакат бўлишига умид қилиб овоз бераман. Ҳукумат маориф соҳасига ва мамлакат келажаги ҳисобланган болалар ва биз ёшлар муаммоларига етарлича эътибор беришини хоҳлайман, дейди Тижорат ва сиёсат университети талабаси Искандар Холиқов.\nТаҳлилчиларга кўра, айни пайтда аксарият тожикистонлик ёшлар тирикчилик ташвишларию иш қидириш билан овора, аммо келажакда ёшлар жамиятни демократиялаштириш жараёнида етакчи кучга айланиш эҳтимоли йўқ эмас. Жумладан, Тожикистонда ёшлар масалалари билан шуғулланувчи нодавлат ташкилотлари сони кўпайиши ёшларнинг сиёсатга қизиқишини кучайтириши мумкин. Қатор халқаро ташкилотлар тожикистонлик ёшларнинг сиёсий онгини оширишга ёрдам бериш ҳамда ёшларни улар мамлакатдаги сиёсий вазиятни ўзгартира олишига ишонтириш борасида маърифий ишлар олиб бормоқда.


Муаммо ечимини топди | "Адолат" СДП\nБугун “Адолат” СДП Олмалиқ шаҳар Кенгаши раиси М.Рахматова, Халқ депутатлари Олмалиқ шаҳар Кенгаши депутати Ф.Матасимов “Чамбил” маҳалла фуқаролари билан учрашди. Самимий кечган мулоқотда маҳалла тизимида амалга оширилаётган ижобий янгиланишлар, мавжуд муаммолар муҳокама қилинди.\nҲозирда 2 минг нафар аҳоли истиқомат қилаётган ушбу ҳудудда биронта ҳам спорт майдончаси мавжуд эмаслиги, собиқ нон заводи ўрнида бўш ва қарвосиз турган, ташландиқ 800 кв.метр ер майдонига спорт майдончаси қуришда амалий ёрдам сўраб, мурожаат қилишди.\nМазкур муаммо партия фаоли, депутат Ф.Матасимовнинг шаҳар хокими Ў.Каримовга юборган депутатлик сўрови орқали ижобий ҳал этилди. Эндиликда янги майдончада “Чамбил”нинг 100 дан ортиқ боласи спорт билан шуғулланиши мумкин.


Намангандаги шиддатли ўйин тақдирини ягона гол ҳал қилди\n20 ноябрь, 2020, 18:51\nТеглар:Навбаҳор | Сурхон\nЛочинлар ғалаба қозонди.\nЎзбекистон Coca Cola Суперлигаси 23-туридан ўрин олган "Навбаҳор" - "Сурхон" баҳси мезбонларнинг кичик ҳисобдаги ғалабаси билан якунланди.\nЎйин тенг курашлар остида кечди. Учрашувнинг 19-дақиқасида Забиҳулло Ўринбоев дарвозабоннинг устидан тўпни ошириб, чиройли гол муаллифи бўлди. Таймнинг сўнгги дақиқаларида Сардор Сулаймоновнинг қўлига тўп тегди ва ҳакам 11 метрлик жарима тўпи белгилади. Азим Аҳмедовнинг пенальтидан йўллаган зарбасини Акбар Тўраев қайтарди.\nИккини таймда "Сурхон" ҳужумлари сонини кўпайтирди, бироқ сўнгги зарбани йўллаш учун ҳимоячилар имкон беришмади. Ўз навбатида, "лочинлар"да ҳам бир қанча имкониятлар юзага келди, аммо Иван Соловьев ва Забиҳулло Ўринбоевнинг зарбаларини Акбар Тўраев қайтара олди.\nЧемпионат якунланишига уч тур қолганида "Навбаҳор" 33 очко тўплаган ҳолда 8-ўринда бормоқда, "Сурхон" эса 16 очко билан 13-поғонани эгаллаб турибди.\nКейинги турда наманганликлар "Машъал" меҳмони бўлади, сурхондарёликлар эса "Бухоро"ни қабул қилади.\nЗабихилло Ўринбоев 19'\nСтадион: Марказий "Навбаҳор" стадиони, 882 томошабин\nШерзод Каримов ўрнига Низомжон Норов майдонга тушди.\nЎйинда уч дақиқа қўшиб берилди.\nИгор Голбан сариқ карточка билан огоҳлантирилди.\nШохруҳ Маҳмудҳўжаев майдонга тушди, Иван Соловев захирага олинди.\nДаврон Ҳошимов майдонга ноқулай йиқилди. Унга шифокорлар ердам кўрсатишмоқда.\nИван Соловев ҳужумда Жаҳонгир Меҳмоновга қўполлик ишлатди.\nЗабиҳулло Ўринбоев ҳужумда фол ишлатди.\nАлександр Касян ҳакамга эътирози учун сариқ карточка билан огоҳлантирилди.\nНавбаҳорда ўзгариш. Руслан Болов ўринга Аббос Ғуломов майдонга тушди.\nМирзоҳид Ғофуровнинг жарима майдони ичидан йўллаган зарбаси Забиҳулло Ўринбоевга тегиб, йўналишини ўзгартирди.\nНавбаҳор бурчак тўпи тепади.\nИван Соловевнинг узатмасини ҳимоячи қайтарди.\nЗабиҳулло Ўринбоевнинг зарбасини Акбар Тўраев осонлик билан ушлаб олди.\nРуслан Боловнинг кучли зарбасини Акбар Тўраев қайтарди.\nИван Солоев қанотдан тўпни жарима майдонига узатиб берди. Руслан Болвонинг бош билан йўллаган зарбаси дарвоза тўсинига тегиб, майдонни тарк этди.\nШерзод Каримов Даврон Ҳошимовга нисбатан қўпол ўйнади.\nИван Соловев Сардор Сулаймоновга нисбатан қўпол ўйнади.\nИван Соловев жаримадан ноаниқ зарба йўллади\nЗабиҳулло Ўринбоевга нисбатан қўполлик ишлатилди.\nМирзоҳид Ғофуров қанотдан тўпни узатиб берди, Иван Соловев эса боши билан ноаниқ зарба йўллади.\nБиринчи тайм якунланди.\nБиринчи таймга бир дақиқа қўшиб берилди.\nАзим Аҳмедов дарвозанинг ўнг бурчагига зарба йўллади, Акбар Тўраев зарба йўналишини топди ва тўпни ушлаб олди.\nБурчакдан узатилган пасдан сўнг тўп Сардор Сулаймоновнинг қўлига тегди. Пенальти.\nРуслан Боловнинг зарбаси ҳимоячига тегиб майдонни тарк этди.\nАзим Аҳмедовнинг зарбаси ноаниқ чиқди.\nЗабиҳулло Ўринбоев Сардор Сулаймоновга қўполлик ишлатди.\nЖаҳонгир Меҳмонов Забиҳулло Ўринбоевга қўполлик ишлатди.\nАлександр Касян ҳимоячини алдаб ўтиб жарима майдонининг бўш жойига тўпни узатди, бироқ унинг жамоадошлари зарба нуқтасигача улгура олишмади.\nАъзам Алиев жаримадан кучли зарба йўллади, Ўткирбек Юсупов зарбани қийинчилик билан қайтарди.\nСурхон жарима тўпи тепиш имкониятига эга бўлди.\nЗабиҳулло Ўринбов Эҳсон Пеншенбедан пасни қабул қилиб олиб, кучли зарба йўллади, бироқ ноаниқ.\nАзам Алиевнинг зарбасини дарвозабон осонлик билан ушлуб олди.\nСурхон футбочилари Мирзоҳид Ғофуров хатосидан фойдала олмади.\nДаврон Ҳошимовнинг Забиҳулло Ўринбоевга узатмаси ноаниқ чиқди.\nЭҳсони Пеншенбе чап қанотда тўпни ўзига бўйсундира олмади. Сурхон эркин зарба билан тўпни ўйинга киритади.\nРуслан Болов ҳужумдаги қўполлиги учун сариқ карточка билан огоҳлантирилди.\nНавбаҳор яна қарши ҳужум ташкил қилмоқда. Забиҳулло Ўринбоев яқин масофадан кучли зарба йўллади, Акбар Тўраев сейв эвазига забани қайтара олди.\nГООООООЛ! Забиҳулло Ўринбоев жарима майдони ташқарисидан дарвозабоннинг устидан тўпни ошириб, гол киритмоқда.\nНавбаҳорнинг юқорилатиб узатган пасини Акбар Тўраев ушлаб олди.\nМайдон марказида Асрор Ғофуров Ислом Рашидхоновга қўполлик ишлатди.\nШавкат Саломов ўнг қанотдан олдинга инитилиб кўрди, бироқ у тўпни ўзидан узоқлаштириб юборди. Навбаҳор тўпни ўйинга киритади.\nДаврон Ҳошимов қанотдан рейд уюштириб кўрди, аммо у тўпни ўзига бўйсундира олмади.\nНавбаҳор қарши ҳужумдан унумли фойдалан олмади. Забиҳулло Ўринбоев ҳужумда фол ишлатди.\nАзим Аҳмедовнинг қанотдан узатган паси дарвоза тўсинидан анча юқорилаб майдонни тарк этди.\nИван Соловев тўпни жарима майдонига етказиб берди, ҳимоячилар тўпни қайтаришди, қайтган тўпга Даврон Ҳошимов кучли ва ноақни забра берди.\nХусниддин Ғофуров ва Забихулло Ўринбоев тўқнашиб кетишди. Шифкорлар Хусниддин Ғофуровга ердам кўрсатишмоқда.\nСурхон қарши ҳужумдан унумли фойдала олмайди.\nДаврон Ҳошимов жарима майдонга юқорилатиб пас берди, бироқ ҳимоячи тўпни қайтариб юборди.\nСурхон ҳам ўзининг дастлабки ҳужумини ўнг қанотдан ташкил қилди, бироқ ноаниқ пас ҳужумни якунлашига сабаб бўлди.\nНабвхор бурчак зарбасидан тўпни ўйинга киритди, бироқ ҳужум ноаниқ зарба билан якунланди.\n"Сурхон" мураббийи: Ноқулай об-ҳаво ўйинга салбий таъсир кўрсатди\nНўъмон Ҳасанов: Пенальтини уролмаганимиз яхши бўлди, чунки...


Исроил разведкасининг собиқ раҳбари «ёпиғлиқ қозон»ни...\n12.06.2021 19:46 0 2948\nЙоси Коэн 2016 йил январидан 2021 йил июнига қадар Исроил разведкасига раҳбарлик қилди.\nТелеинтервьюдан олинган скриншот\nИсроил разведкаси — «Моссад»нинг ўтган ҳафта истеъфога чиққан раҳбари Йоси Коэн мамлакатнинг «12-телеканал»ига берган интервьюсида кўплаб яширин сирларни очди. Хусусан, у Исроил жосуслик хизмати томонидан сўнгги йилларда Эронга қарши амалга оширилган диверсион операциялар ҳақида илк бор очиқ гапирди.\n2020 йил 27 ноябрь куни Теҳрон шаҳри яқинида эронлик таниқли физик олим Муҳсин Фахризоданинг ўлдирилиши шов-шувларга сабаб бўлган эди. Ўшанда Америка ҳукуматининг исми ошкор этилмаган вакили ҳамда махсус хизматнинг икки ходими олимнинг ўлдирилиши ортида Исроил турганини маълум қилган эди. Исроил ҳозирга қадар ушбу масалада очиқ изоҳ бермай келаётган эди. «Моссад»нинг собиқ раҳбари Йоси Коэн телеинтервьюда илк бор мазкур масалани сўзлаган. У Исроил махсус хизматининг Муҳсин Фахризоданинг ўлимига алоқадор эканини на тан олди, на рад этди. Аммо эронлик олим кўп йиллардан буён «Моссад»нинг нишонида бўлгани, чунки унинг ядро физикаси бўйича билимлари хавотир уйғотганини қайд этган.\n«Агар бирор инсон Исроил фуқароларига таҳдид туғдирса, у йўқ қилиниши керак», — деган Коэн. Айни чоғда, у хавф туғдирган шахс ўз фаолият йўналишини ўзгартирса, разведка хизмати рўйхатидан ўчирилиши мумкинлигини таъкидлаган.\nЭрон мудофаа вазирлигининг инновация ва тадқиқотлар бўлими раҳбари, Имом Ҳусайн номидаги университет профессори саналган Муҳсин Фахризода кўп йиллар давомида мамлакатнинг ядро соҳасидаги тадқиқотларига бошчилик қилган.\nАйрим Ғарб нашрлари Фахризодани Иккинчи жаҳон урушида АҚШда ядро қуролини яратиш лойиҳасига бошчилик қилган Роберт Оппенгеймга муқояса этишади. Фахризода «Эрон ядро соҳасининг отаси» деб ҳам аталиши ҳам бежизга эмас. Эрон билан муросасиз мухолифатда бўлган қўшни давлат махсус хизмати Фахризодани аввал ҳам ўлдиришга урингани, аммо суиқасд муваффақиятсиз якунлангани айтилади.\nТелеинтервьюда Эроннинг Натанз ядро объектида рўй берган аварияга Исроилнинг алоқадор эканига ҳам ишора қилинган.\nАввал хабар берганимиздек, «The New York Times» нашри жорий йил апрель ойида Натанз шаҳрида жойлашган ядро иншоотида рўй берган портлашда Исроилнинг қўли борлигини тахмин қилган эди.\nЙоси Коэн Исроил махсус хизмати Эрондан 55 минг саҳифали ядро ҳужжатларини ҳам ўғирлагани ҳақида ҳикоя қилган.\nТаҳлилчилар «Моссад» собиқ раҳбарининг интервьюси Ғарб давлатлари ҳамда Эрон ўртасида ядро тадқиқотларига доир музокаралар бошланиши арафасида эълон қилинганига эътибор қаратишган.\nинтервю Исроил разведка МОССАД Йоси Коэн\nТаҳлил Кеча, 16:52\n«Илмий тадқиқот кўрсаткичлари юқори ўқитувчиларнинг дарс юкламалари кам» — ғаллаороллик Монаш университети ўқитувчиси билан суҳбат\nКоронавирус 01/08, 20:04\nИсроил 1,8 миллион долларлик вакцинани йўқ қилмоқчи\nКоронавирус 22/07, 19:09\nCOVID-19 га қарши капсула шаклида вакцина яратилди


Қозоғистон сармоядорларга хос таклифлар билан чиқмоқчи | Interpress.uz\nБош саҳифаЯнгиликларЖаҳонҚозоғистон сармоядорларга хос таклифлар билан чиқмоқчи\nҚозоғистон сармоядорларга хос таклифлар билан чиқмоқчи\n13:38 | 18-11-2020\nКоронавирус пандемияси сабабли бутун дунёда тўғридан-тўғри хорижий сармояларнинг глобал оқимлари жорий йилнинг бошидан бери деярли икки баробарга пасайди, дейилади БМТнинг савдо ва тараққиёт бўйича ЮНКТАД конференциясининг сўнгги маърузасида. Айни пайтда Россиядаги кескин тушкунлик туфайли ўтиш иқтисодиётига эга давлатларга хорижий сармоялар ҳажми бирданига 81 фоизга қисқарган. Қизиғи, ҳатто пандемия шароитида ҳам сармоядорларнинг ишончини йўқотмаган ва мамлакатда хорижий капитални сақлаб қолишга муваффақ бўлган қўшни Қозоғистон дурустгина динамикани намойиш этишга эришди.\nҚозоғистон ҳар доим инвестицияларни жалб этиш бўйича нафақат Марказий Осиёда, балки бутун МДҲда бирмунча барқарор юқори кўрсаткичларни намойиш этиб келган. Буларнинг бари мамлакатнинг очиқлиги, сиёсий бошқарувнинг барқарорлиги ва сармоядорлар учун қулай шароитларнинг яратилганлиги билан боғлиқ. Яна бир омил бор, бу ерда. Мамлакат ҳали ёш, бозор ўсиб бормоқда, катта амбициялар ва яна катта салоҳият хорижлик сармоядорларга капитални айнан шу давлатга киритиш ва кўпайтиришга даъват этади. Умуман олганда, сармоядорларнинг Қозоғистонга қизиқиши ҳар доим мантиқий бўлган.\nПандемия келтириб чиқарган умумжаҳон иқтисодий тушкунлиги шароитида ҳозирги қизиқиш мантиққа зид, балкида фантастик туюлиши аниқ. Қозоғистон каби тараққиёт даражасида бўлган мамлакатлар ўз сармояларининг 80 фоизини йўқотадику, Қозоғистондаги пасайиш 30 фоизга ҳам етиб етмаган? Аммо айни пайтда айрим тармоқларда ҳатто сезиларли ўсиш кузатилмоқда. Масалан, 2020 йилда Қозоғистоннинг қайта ишлаш саноатига киритилган ялпи тўғридан-тўғри хорижий сармоялар 102 фоизга, молиявий ва суғурта фаолиятига 67 фоиз, профессионал ва илмий соҳага 57 фоизга ўсган.\nҲамма гап шундаки, Қозоғистонда мустақилликнинг дастлабки йиллариданоқ минтақанинг бошқа давлатларида кузатилмаган сармоядорлар учун қулай микроиқлим яратилди. Бизнес юритиш учун имтиёзли шароитлар, 50 йил муддатга қатор солиқлардан озод этиш, инглиз тижорий ҳуқуқи принципларига асосланган, собиқ совет маконида илк қўлланилган махсус юрисдикциянинг жорий этилиши тажрибаси шулар жумласидандир. Бу имтиёзларнинг барчаси “Остона” халқаро молиявий маркази (МФЦА)нинг битта майдонида жамланган бўлиб, хорижлик сармоядорларга чўнтаги ва қизиқишига қараб молиявий таклифни илгари сура олди.\nҚозоғистон МФЦА – бу ҳар бир алоҳида олинган сармоядор учун шундай вакилликки, у ерда пулдорга пулни қаерга тикиш маслаҳатини беришади, капитал сақланишига кафолат беради, тижорий баҳсларни эса унга нотаниш бўлган маҳаллий эмас, балки англосаксон ҳуқуқий тизими меъёрлари бўйича ечишади. Яъни, муаммо юзага келган тақдирда, низо ҳуқуқ соҳасида улкан тажрибага эга инглиз судьялари иштирокида ҳал қилинади.\nҲозирда Қозоғистон молиявий маркази майдонида 500 дан зиёд халқаро резидентлар, жумладан, глобал тараққиёт институтлари, масалан, Хитойнинг1 триллион доллардан кўпроқ капитали бор China Construction Bank ва устав капитали 70 миллион долларли China Development Bank каби молиявий гигантлари мувафақиятли ишламоқда.\nҲатто пандемия даврида Халқаро молиявий марказни фойда билан ишлатишди. У ерда стартаплар учун краундфандинг майдонлари очишди, блокчейннинг янги платформасини ва кўпгина операцияларни онлайн тартибда ўтказишга имкон берадиган мултисервисли молиявий инфратузилма тизимини яратишди.\nБундай шароитда Қозоғистонга нафақат узоқ хориждан, балки ўз иқтисодиётига сармоя киритишни истайдиган маҳаллий ва минтақавий инвесторлар оқиб келишидан ажабланмаса ҳам бўлади. Аммо бу билан қўшни мамлакатларда ҳам шароит ёмон деб бўлмайди.\nАйни пайтда Қозоғистон расмийлари шароит бунданда яхши бўлишига ваъда бермоқдалар. Шу кунларда мамлакатда янги инвестициявий кодекс ишлаб чиқилаётган бўлиб, бизнес капитанларига сармоялаш учун янги қизиқарли таклифлар, йирик ўйинчилар, айниқса, минтақавий тадбиркорликка қўшимча имтиёзлар, махсус шароитлар таклиф этилади.\nАнъанавий равишда хом ашё секторига сармояларни жалб этиб келган Қоззоғистон энди нохомашё тармоққа мўлжал олган. Ушбу тармоқда ишлашга тайёр бўлган сармоядорларга мамлакат ҳеч қаерда учратиш мумкин бўлмаган миқёс ва шартларда алоҳида шароитларни таклиф этади.


HAYOT KO'ZGUSI GAZETASI - Ўзбекча тонг\nТонгни яхши кўраман. Тонг озода келинга ўхшайди. Ва яна онамни эслайман. У жуда ҳам саранжон-саришта аёл эди. Барчамизни тонг отмасдан уйғотарди. Тонгда ризқ\nбўлади, дерди. Болаликда ризқ нималигини тушунмасак-да, эриниб-эриниб уйғонардик. Ва тонгдан қандайдир маўъжиза кутардик.\nЭнди билсам бу мўъжиза тириклик жавҳаридаги умид экан... Ҳали-ҳамон тонгни орзиқиб кутаман, мўъжизани ҳам. Шаҳарчилик, баъзида ўрнимда ётганча уни кутиб оламан. Ростини айтсам, шундай пайтларда тонгдан уялиб кетман. Чунки онам тонгни ҳаммаёқни озода қилиб, юз-қўлини ювиб кутиш керак, деб таъкидлагани –таъкидлаган эди...\n... Қайсидир даврада хориж сафаридан қайтган бир дўстимиз энтикиб-энтикиб у ернинг тонгини мақтади.\n-Тонг гўё денгизлар устидан сакраб-сакраб келаётгандек эди,-деди у.\nШунда мен негадир оғриндим. Ичимда ўйладим, наҳотки бу дўст ўзбекча тонгни кўрмаган бўлса?! Юрагимда ногаҳон тонгнинг қадамларини эшитаман. Кўз олдимда азиз манзара тикланади. Оқ тераклар маъсум жилмаяди. Боғлар қадим оҳангда тебранади. Атрофга меҳринг мушки таралади. Сўнг эса оппоқ саватини ризққа тўлдирган тонг кўринади. У эринмай ҳар бир деразадан бош суқиб, ҳол сўрайди, ризқ тарқатади. Эшик қўнғироқлари шодликдан ҳайқиради:\nСизга сут, қаймоқ керакмасми?! Кўчалар фаррошларнинг супургиси оҳангида бағри тўлиб куйлайди. Карнай-сурнайларнинг бахтиёр овози жарчилик қилади:\nҲамма наҳорги ошга!\nДарахтларнинг ишқидан сархуш қушлар тирикликка ишққа ҳамду сано айтиб сайрашга тушади. Уларнинг чуғурлаши юракнинг бир торига келиб урилади ва юрак ҳам янги орзуларни куйлашдан маст бўлади...\nКўнглимда тикланган манзарадан хушбахтланаман. Ва ҳеч кимга сездирмай даврани тарк этаман. Йўл бўйи осмонни тўлдирган юлдузлар мени таъқиб қилади. Уларнинг шивир-шивири жуда яқиндан эшитилади. Аммо уларга парво қилмайман. Ахир мен тонгни кутишга кетяпман.\nЙўлимни қандайдир қора, дайди мушук кесиб ўтади. Таққа тўхтайман. Иримга ишонмасам-да, йўлни айланиб ўтмоқчи бўламан. Аммо олдинда тонг борлиги эсимга тушиб мардона қадам ташлайман...\nЧўлпон юлдузи кипригимга қўнганда уйғонаман. Ўзбекча тонг онамга ўхшаб кетади. Онамнинг каштали куйлагини кийиб келади. Деразадан сирғалиб киради-ю кўзларимга соғинч билан тикилади. Тонгни тўйиб-тўйиб ҳидлайман. Ундан Ватанимнинг, Ватанимдан эса онамнинг хушбўй ҳиди келади.


Ўзбекистон кубоги-2019 мусобақаси расмий логотипи тасдиқланди\nБиласиз, Coca Cola компанияси мавсум аввалида Суперлига ҳамда Ўзбекистон кубоги-2019 мусобақалари учун титул ҳомий бўлиш ҳуқуқини қўлга киритган эди.\nУнга кўра, компания нафақат Суперлига, балки Ўзбекистон кубоги мусобақаси учун ҳам ҳомийлик қилади.\nСекин-аста ҳомий ташкилотлар билан ўзаро манфаатли ҳамкорлик алоқаларини мустаҳкамлаётган Профессионал футбол лигаси ушбу шартномалар асосида 2019 йилда Суперлига клублари учун бадал пулларини оширмади. Қўшимчасига, ҳакамлар, инспекторлар ҳамда комиссарлар учун барча сарф-ҳаражатларни ўз бўйнига олди. Шунингдек, Суперлига клублари футболчиларининг ҳар бирига ўз ёнидан чиқим қилиб, 10 миллион сўмлик суғурта полислари олиш имкониятини яратди.\nCoca Cola компанияси титул ҳомийлик қилаётган Ўзбекистон кубоги-2019 мусобақаси учун расмий логотип тасдиқланди. Логотип Coca Cola компанияси логотипи элементларини акс эттириб, қизил ва оқ ранглар ҳамоҳанглигида яратилган.\nТаъкидлаш жоиз, Ўзбекистон кубоги мусобақаси учун шу пайтга қадар ҳеч ҳам алоҳида логотип ишлаб чиқилмаган эди.\nПФЛ фаолиятига доир Ўзбекистон кубоги\n"Миллий" стадионида ташкил қилинган ЎФА қошидаги болалар футбол тўгаракларига танлов давом этмоқда\nРасман! Даврон Шакурбанов ЎзПФЛ бош директори вазифасини вақтинча бажарувчи этиб тайинланди


Тасодифий кашфиёт: Рентгент нурларининг яратилиши қандай бўлган? - EFFECT.UZ\nТасодифий кашфиёт: Рентгент нурларининг яратилиши қандай бўлган?\n. 17:16 | 06.09.2020\nВилгелм Конрад Рентген 1845 йил Веймарская Республика, ҳозирги Германияда туғилган. Физик, профессор.\nҲамма нарса Вилгелмнинг тасодифий кашфиётини олимнинг хаётини тубдан ўзгартирди. Физик катод найчалари билан тажриба ўтказди ва катод нурлари тўқнашуви жойида номаълум нурланиш тарқалишини пайқади.\nБиринчи рентген нурларини физик ўз кабинетида олди: рентген нурлари дўсти доктор Кёлликернинг қўл сурати муҳрлади ва бир зумда бутун дунёга тарқалиб кетди. Ушбу воқеа илмий жамоатчиликни ҳаяжонга солди.\nСаноат фирмалари вакиллари ихтирони сотиш илтимоси билан бир неча бор Рентгенга мурожаат қилишган. Лекин олим ихтиросини тиббиётга беминнат хизмати учун ишлатган.\nКашфиёт учун Вилгелм Конрад Рентген 1901 йилда физика бўйича дастлабки Нобел мукофотига сазовор бўлди.\nТабиатан жуда камтар одам бўлган Вилгелм Рентгеннинг ўзи бу нурни шунчаки «х-нур» деб номлаган бўлсада, бошқа олимлар ва нуфузли илмий журналлар кейинчалик уни олим шарафига атай бошлади.\nШу тариқа бугунги кунда тиббиёт, божхона, металлургия ва заргарлик соҳаларида сифат назорати ва бошқа кўплаб соҳаларда беназир ёрдамчи бўлган рентген кашф қилинган эди.\nАйниқса травматологияда ҳамда кўкрак қафаси аъзолари диагностикасида ва умуман тиббий визуализация соҳасида рентген нурларининг аҳамияти беқиёс. Бу орқали вақтида ташхис қўйилган неча-неча одамлар ҳаёти сақлаб қолинган ва сақлаб қолинмоқда.\nTeglar:Вилгелм Конрад Рентген\n2018 йилги «Олтин тўп» соҳиби фаолиятини «Реал Мадрид» клубида якунламоқчи\nЎзбекистонда кимлар кўпроқ коронавирусдан вафот этмоқда?


ЖИГАР ТРАНСПЛАНТАЦИЯСИ АМАЛИЁТИ ЎЗБЕК ШИФОКОРЛАРИ ТОМОНИДАН ИЛК БОР МУСТАҚИЛ АМАЛГА ОШИРИЛДИ\nАкадемик В. Воҳидов номидаги Республика ихтисослаштирилган хирургия илмий-амалий тиббиёт марказининг малакали мутахассислари ортотопик жигар трансплантацияси операциясини муваффақиятли амалга оширди.\nБунга қадар ўзбек-рус ва ўзбек-ҳинд қўшма жарроҳлари 8 та ортотопик жигар трансплантациясини ўтказган бўлиб, бу галги операция мамлакатимиз тиббиёти тарихига ўзбек мутахасислари томонидан мустақил амалга оширилган илк жигар трансплантацияси сифатида муҳрланди.\n10 соатдан ортиқ вақт давом этган операцияда Бухоро вилоятининг Ромитан туманидан келган жигар циррози билан хасталанган бемор — 38 ёшли Азима Розиқовага 42 ёшли акаси Бекмурод Розиқовнинг жигаридан бир бўлак кўчириб ўтказилди. Ҳозирда беморларнинг аҳволи яхши, донор палатага олинган.\n— Синглим кўп йиллардан бери шу дард билан оғриб, вақти-вақти билан муолажа қилиб юрарди, — дейди донор Бекмурод РОЗИҚОВ. — Дастлаб туманимизда, сўнг Бухоро шаҳрида кўп марта даволанди, лекин фойдаси бўлмади. Шундан сўнг имтиёзли ордер олиб, ушбу шифохонага келдик. Ҳозир ўзимни анча яхши ҳис қиляпман. Айниқса, синглимнинг аҳволи яхши эканидан, оғир дарддан халос бўлганидан жуда ҳам хурсандман. Шифокорлар менга икки кундан сўнг жавоб беришаркан. Уларнинг айтишича, жигарим 2 ҳафтада ўзини тиклаб олар экан. Опрецияда иштирок этган барча шифокор ва ҳамшираларга ўз миннатдорлигимни билдираман.\n— Бу касаллик менда 6 йил аввал бошланган эди, — дейди Азима РОЗИҚОВА. — Айниқса шу йил аҳволим жуда оғирлашди, танам шишиб кетди. Тошкентга келиб, тиббий текширувлардан ўтганимдан сўнг, шифокорлар бу касалликни даволашнинг бирдан-бир йўли трансплантация эканини айтишди. Операциядан чиққанимга 4 кун бўлди. Ҳозир анча яхшиман. Кеча бир-икки қадам юрдим, бугун ҳам кроватим атрофини айланмоқчиман.\n— Жигар циррози билан оғрийдиган беморлар бугунги кунда юртимизда ҳар минг кишига 5-6 нафарни ташкил этади, — дея таъкидлади операцияга бошчилик қилган жарроҳ, профессор Миршавкат АКБАРОВ. — Жигар циррозининг асосий давоси бу — жигар трансплантациясидир. Шу жумладан, энг кўп трансплантациялардан бири яқин қариндошлар орасида амалга оширилади.\nЎзбекистонда жигар трансплантацияси дастурини ривожлантиришнинг янги босқичи Aкадемик В. Воҳидов номидаги Республика ихтисослаштирилган хирургия илмий-амалий тиббиёт маркази ва Россиянинг академик В.И. Шумаков номидаги трансплантология ва сунъий органлар миллий тиббиёт илмий маркази ўртасида меморандум имзоланиши билан бошланди. Ҳамкорлик доирасида мутахассисларимиз бир неча бор Россия трансплантация марказида малака ошириш курсларида қатнашди.\nКейин бу каби операцияларни юртимизда мустақил йўлга қўйишимиз керак, деган қарорга келдик. Боиси, чет элдан мутахассисларни чақириш билан бу касалликни енгиб бўлмайди. Бугунги кунда камида йилига 40-50 нафар юртдошларимиз жигар трансплантацияси учун хориж давлатларига боришмоқда. Лекин ҳамманинг ҳам бунга имкони йўқ. Шунинг учун илк марта мустақил жигар трансплантациясини амалга оширдик. Аминмиз, икки беморимиз ҳам тўлиқ соғайиб кетади. Яқин кунларда яна битта жигар трансплантацияси амалиётини амалга оширишга тайёргарлик кўрмоқдамиз.\nБир сўз билан айтганда, бу ҳали бошланиши. Келажакда жигар трансплантациясини кундалик операциялар қаторига қўшиб, ушбу касаллик билан оғриган беморларимиз дардига дармон бўлиш ниятидамиз.


Италия 60 йилда илк бор ЖЧни ўтказиб юбориши мумкинHaqida.net\nHome Dunyo Италия 60 йилда илк бор ЖЧни ўтказиб юбориши мумкин\nИталияликлар янги бош мураббий Жампьеро Вентура даврида анъанавий 4-2-4 ўрнига 3-5-2 схемасидан фойдалана бошлашди. Бу схема кўрсатган натижа шу бўлдики, Швецияга қарши ўйинда фақат бир марта зарба берилди – ҳимоячи Дармианнинг зарбаси тўсиндан қайтди.\n«Мен Буффон бирон жиддий сэйв қилганини эслай олмайман – улар хавфли вазиятлар яратишмади. Биз бунга йўл қўймадик. Бизда эса жуда хавфли ҳужум бўлди – дарвоза тўсини тўпни қайтарди».\nАйни вақтда интернетда ҳештеги оммалашди. Италиялик мухлисларга терма жамоа жаҳон чемпионатидан қолиб кетиш хавфи остида қолиб кетгани умуман ёқмаяпти.


Бугунги кунда АЖ «ЎЗИККИЛАМЧИРАНГЛИМЕТАЛЛ» толлинг асосида ўз ичида рангли металларни сақлайдиган иккиламчи хом-ашёни қайта ишлаш учун шартномалар тузиб буюртмачиларга тайёр маҳсулотни етказиб беряпти. Ҳусусан корхона ўз таркибида қўрғошин сақлайдиган, ишлатилган автомобилларнинг аккумулятор батареяларини қайта ишлаш ҳизматини таклиф этади. Қуйида ҳом-ашё ва тайёр маҳсулот тавсифлари келтирилган.\nҲом-ашё номи (халқаро стандарт ГОСТ 1639-2009 га жавоб беради):\nПолипропилен чиғирлардаги аккумулятор батареялар (Қўрғошин - 12);\nТермопласт чиғирлардаги аккумулятор батареялар (Қўрғошин -11);\nЭбонит чиғирлардаги аккумулятор батареялар (Қўрғошин 10).\nТайёр махсулот сифат тавсифлари (халқаро стандарт ГОСТ 3778-98)\nМарка Кимёвий таркиб, %\nкамида Аралашмалар, кўп эмас\nAg Cu Zn Bi As Sn Sb Fe Mg+, Ca+, Na Умумий\nС1 99,985 0.001 0.001 0.001 0.006 0.0005 0.0005 0.0001 0.0001 0.002 0.015\nC-2 99,95 0.002 0.001 0.001 0.03 0.002 0.002 0.005 0.002 0.01 0.05\n* толлинг асосида қайта ишлаш пайтида аккумулятор чиқиндилар электролитсиз қабул қилинади.


Назмиддин Саипов йўқолишидан олдин ва кейин\n2009 йилда Қозоғистон ва Ўзбекистон чегарасида дараксиз йўқолган 28 яшар Назмиддин Саипов Қозоғистоннинг Тароз шаҳрида топилди. Йўқолган муҳожирнинг укаси Фазлиддин акаси қидирилаётгани тўғрисида Озодликда чиққан мақоладан кейин қидиришга қўшилган юзлаб кўнгиллиларга ўз миннатдорчилигини билдирди.\nБу хушхабарни Озодликка унинг укаси Фазлиддин етказиб, акаси топилгани тафсилотларини хурсандчилиги билан сўзлаб берди:\n- Табрикласангиз бўлади – акам топилди! Мақола чоп этганингиз учун раҳмат. Шу мақола орқали кўпчилик Ўзбекистондан, Москвадан, Екатеринбургдан, Новосибирск ва Қозоғистондан одамлар “Қандай ёрдам керак?” даган хабарлар келди. Уларга раҳмат – халқ эътиборига тушиб битта одам топилди! Тўғрисини айтаман, 2009 йилда йўқолган акам соғлом эмас – бошини орқасида катта чандиғи бор, тикилган. Дадамни, амакимни таниди, лекин гапираётган гаплари болаларча бўлиб қолган. Олдинги давр эсида – яқиндагини эслолмаяпти. Уни Жамбулнинг Тараз шаҳридан мардикор бозордан топишди. Полиция ушлабди, кеийн қўқонлик боллар дадамга телефон қилиб, “Топилди ўғлингиз, олиб кетинг!”, деб айтворди, деди Фазлиддин.\nНазмиддин отаси билан Олма-Отада\nСуҳбатдош 27 сентябр куни Назмидиннинг топилгани хабарини олган отаси ва амакиси Қозоғистонга зудлик билан етиб борган ва уни полиция бўлимида эканини аниқлашган.\n“Назмиддин қандай қилиб бундай вазиятга тушиб қолганини эслай олмаяпти”, дея давом этади Фазлиддин:\n- Қаттиқ травма туфайли “Нимага йўқолиб қолдинг?” деган саволларга жавоб бера олмаяпти. Кўчага чиқса, катта машиналарни кўриб қўрқув билан қараб қолар экан. Ҳозирча қўрқув остида. Мен телефон орқали гаплашаяпман. “Танияпсанми, уканг?”, дейишса, “Кимсиз? Кимсиз? Танимадим”, деяпти.Бошидан сотрясение олган, қандайдир. Ўзбекистонга олиб бориб, насиб бўлса, даволатамиз, дейди Фазлиддин Саипов.\nЯқинлари томонидан Олма-Ота шаҳрига олиб келинган Назмиддин Саипов, укаси сўзларига кўра, ҳозирда Қозоғистондан чиқишга рухсатнома кутмоқда.\nНазмиддин Саипов 9 йил ўтиб топилди\nҲозирда ўзи Владивостокда ишлаётганини гапирган муҳожир Ўзбекистоннинг Қозоғистондаги консуллигига акасини тезроқ олиб чиқишда кўмак беришни сўраб, мурожаат қилди:\n- Жума куни ариза берилган. Аммо билмадим нима сабабдан қандайдир ҳужжат кечиктирилаяпти экан. Қидирувдаги одам бўлса акам – уни ушлаб текширишдан нима ҳожат, билмадим. Консулликда озгина суст ишлаш бор. Ҳозир онам уйда жудаям кутяпти! Ҳар куни телефон қилиб турибман. “Болам яхшиман – хавотир олма. Энг муҳими- аканг тирик экан, насиб бўлса келади”, деб ўтирибди. Хурсандлар! Шу сабабли Интернет орқали ёрдам берган ўзбек халқига миннатдорчилигимни билдирмоқчиман! Бефарқ бўлмаган, меҳри бор инсонлар орқали акам топилди. Айримлар комментларда “Аканг бич бўлган. Нима қиласан қидириб? Ўлиб кетгандир”, деган гаплар ҳам бўлди. Айтмоқчиман шуларга – кўнгилларингизга фақат яхши ният қилинглар, топилар экан. Бу дунёда яхши инсонлар кўп экан. Раҳмат! – деди самарқандлик Фазлиддин Саипов.\nФ.Саипов: Акам 9 йилдан кейин топилди!\nЭслатиб ўтамиз, шу йилнинг июл охирларида Қозоғистонда бундан 9 йил олдин дом-дараксиз кетган самарқандлик 28 яшар Назмиддин Саиповни яқинлари уни топишга кўмаклашишни сўраб, Озодлик мухлисларига мурожаат қилганди.


Германиялик икки аёл Кипрдаги аэропортда 13 ойдан буён яшаб келмоқда\n16:42 / 21.09.2015\nКипрнинг Ланнаки шаҳри аэропортида сўнгги 13 ойдан буён германиялик она ва бола яшаб келмоқда. in-cyprus порталининг хабар беришича, аёллар Кипрга 2014 йилнинг 12 августида Исроилдан учиб келишган. Уларни Яқин Шарқ давлати виза муддати ўтиб кетгани сабабли депортация қилган эди.\nУлар ўз юртларига қайтиш ўрнига аэропортда яшашни маъқул кўрди. Она ва бола тунларини махсус уйқу қопчиқларида ўтказиб, терминал ҳожатхоналарида ювинишмоқда.\nАэропорт вакилиги Адамос Асприснинг айтишича, маъмурият аёлларни Германияга жўнатиб юборишга тайёр, бироқ уларнинг ўзлари буни рад этишмоқда. Шунингдек, улар маҳаллий полиция ва Германия элчихонаси ёрдамини ҳам қабул қилишмаган.\nАёллар аэропортни тарк этиб, ватанига қайтиш истагида эмасликлари сабабини айтишмаган.\nҚайд этилишича, ЕИ қонунчилигига кўра, Евроиттифоқ фуқароларини, агарда улар бирор қоидабузарликни содир этмаса, аъзо давлатлардан ҳайдаб чиқаришга имкон берувчи бирорта ҳам норматив актлар йўқ. Шу боис яқин кунларда Ларнаки аэропорти раҳбарияти Кипр ҳукуматига мазкур муаммони ҳал этишни сўраб мурожаат қилишни режалаштирган.


Илк бор 5G оммавий синови, етакчи...\n12.10.2018 12:23 0 137\nКеча, 11 октябрь куни пойтахтимиздаги «International Hotel Tashkent» меҳмонхонасида «MobiСon 2018» мобиль конференцияси бўлиб ўтди. Учинчи маротаба ўтказилган анжуманда рақамли технологияларнинг етакчи экспертлари қатнашди.\nХалқаро анжуманда Ўзбекистон, Озарбайжон, Беларус, Қозоғистон, Қирғизистон ҳамда Россиядан 20дан ортиқ спикер ўз маърузалари билан чиқиш қилди. Айниқса, Маҳаллий спикерлар билан бир қаторда, халқаро digital ва IT компанияларнинг вакиллари — Veon Group бош ижрочи директори Шелл Мортен Йонсен, «Select Communication Group» — Виктор Елисеев (Қозоғистон), «Genesis YouTube Central Asia» — Самсон Безмятежный (Қозоғистон)нинг чиқишлари долзарблиги билан барчанинг диққатини тортди. Шунингдек, мутахассисларнинг янги рақамли маҳсулотлар, интернетдаги асосий контент сифатида блогинг ҳамда влогингнинг ривожланиши, e-commerce, digital маркетинг ва бошқа мавзулардаги ахборотлари қизиқарли бўлди.\nМобиль анжуманда «Beeline Uzbekistan» компанияси мобил алоқанинг бешинчи авлод 5G тармоғини «Huawei» ускуналарида илк бор оммавий синовдан ўтказди.\nЯнги алоқа стандарти Ўзбекистонда яқин вақт ичида кириб келиши режалаштирилган бўлиб, «MobiCon» иштирокчилари биринчи бўлиб уни синовдан ўтказиш имкониятига эга бўлди. 5G аввалги технологиялар билан таққосланганда, янги алоқа стандарти M2M ва IoT талабларга жавоб берган ҳолда маълумотлар узатиш тезлигини юзлаб Мбит/сонияга ошириш ва бир вақтнинг ўзида бир неча миллион қурилмалар учун тезликни таъминлаш имконини беради.\nШунингдек, конференция доирасида компаниянинг янги маҳсулотлар – BeelineTV ҳамда Яндекс.Музыка тақдимоти ўтказилди.\nШелл Мортен Йонсен, «Veon Group» бош ижрочи директори:\n— «MobiСon 2018» халқаро мобиль конференциясида илк маротаба иштирок этдим. Анжуман оддий қилиб айтганимизда, рақамли дунё янгиликларини ўзаро алмашиш учун кенг майдон яратди ва шуниси билан аҳамиятлидир. Ўзбекистон иқтисодиёти инвестициялар учун очилмоқда. 4G катта шаҳарлардан чиқиб, ҳудудларга кириб бораётганини ҳам кўряпмиз. Бу албатта, интернет тезлиги ҳамда сифати билан боғлиқ. Шунингдек, биз, иқтисодиётнинг халқаро муносабатлар билан интеграциялашаётганини, халқаро савдо муносабатлари ва янги йўналишлари ривожланаётганини кузатяпмиз. Бундан ташқари, рақамли иқтисод трансформациясига ҳам гувоҳ бўляпмиз. Албатта, «MobiСon 2018»да йўлга қўйилган ҳамкорлик барча учун яхши самаралар беришига ишонаман.\nТадбирни «Ledokol Group» медиа агентлиги бир қатор ҳамкор ташкилотлар билан ташкил этди. Шу ўринда эслатиб ўтамиз, «Хabar.uz» ахборот-таҳлилий порталимиз ҳам тадбирнинг ахборот ҳамкори сифатида иштирок этди.\nтехнологиялар 5G блогер конференция MobiСon 2018\nТехнология 16/09, 19:03\nАвто 13/09, 11:16


«Шифокорларга иш қолмабди-ку», деган ўйга бориш ҳеч гап эмас. Рангли, рангсиз, янги, эски, қалин, юпқа, ўзбекча, русча... қисқаси, сон-саноқсиз. Китоб номи ҳам кишини ўзига шу қадар тортадики, унга қўл узатганингизни сезмай қоласиз: «100 дарднинг 100 шифоси», «Дардингизга шифо бўлайин», «Пешоб даводур», «Қадимда қандай даволанилган?»... ҳоказо ва ҳоказо.\nЎз ўзини даволаш қачон бу қадар оммалашиб улгурди? Дардга шифо бўлувчи адабиётлар ҳақиқатдан ҳам, ваъда қилаётган натижани берадими? Бундай муолажанинг ижобий ва салбий томонлари тарозига тортилганда, қайси палласи оғир келади?\nҲайвонлар дорисини ичадиган қўшни\n— Ҳеч қачон ўзимни ўзим даволамаганман, деб қатъий айта оладиган одамни учратиш мушкул, — дейди ўзини Хосият Қодирова деб таништирган харидорлардан бири. — Чунки киши сал бетобланса, дарров шифокорга югурмайди. Масалан, бурни битган одам аввал уйда бирор чора қўллаб кўради. Бармоғини кесиб олса, қўлини енгил куйдирса ҳам шундай. Ўзим ҳам болаларим ё невараларимнинг бироз тоби қочса, дорихонада рецептсиз сотиладиган дори ёки табиий воситалар билан даволаб кўраман. Улар мабода кор қилмаса, кейин шифокорга борамиз. Агар унчалик оғир бўлмаган касаллик хавфсиз воситалар билан муолажа қилинса, менимча, ўз ўзини даволашнинг ёмон томони йўқ.\nЯқинда бир қўшним айтиб қолди, шундай универсал суюқ дори бор эмиш, ҳар куни эрталаб ичилса, барча касалликни даволаб, кишини соппа-соғ қилармиш. Ўша шифобахш суюқлик дорихоналардан топилмас экан, фақат махсус буюртма билан келтириларкан. Тавсия қилган қўшним ўзи ҳам ундан ичаётганини таъкидлади. Дорини кўрдим: шу қадар бадбўйки, қопқоғини очишим билан хонага ёқимсиз ҳид таралиб кетди. Қутисининг юзига эса рус тилида ушбу препарат ҳайвонларга мўлжаллангани (!) ёзилган. Қўшним бунга ҳам жавоб топди: дори кашфиётчисининг душманлари атай уни одамлар учун ишлаб чиқаришига йўл бермаётган экан. Шу боис «Ҳайвонларга мўлжалланган», деган ёрлиқ остида (!) одамлар учун чиқаришга мажбур бўлганмиш.\nБу тарзда ўз ўзини даволашни қандай тушуниш мумкин? Давлат рўйхатидан ўтмаган, таркиби номаълум бир суюқликни кимнингдир тавсияси билан ичиш билимсизлик ва ўз саломатлигига бефарқлик«Зўрға сақлаб қолдик»\nТошкент тиббиёт академияси Асаб касалликлари кафедраси профессори:\n— Бир куни шошилинч тарзда шаҳар юқумли касалликлар шифохонасига ўн икки ёшли болани текшириш учун чақириб қолишди. Беморда менингит ривожланган экан. Бу касаллик тана ҳарорати ошиши билан намоён бўладиган бош мия пардаларининг яллиғланиши бўлиб, дарҳол малакали тиббий ёрдам кўрсатилмаса, бемор ҳаёти хавф остида қолиши мумкин.\nКасаллик тарихи қуйидагича экан: бола бошини ювиб, кўчага чиқиб кетади. Кечаси тана ҳарорати кўтарила бошлайди. Ўша пайтда телевизорда тана ҳароратини туширувчи дори рекламаси кетаётган бўлади. Унга ўша доридан бериб, ухлатишади. Эрталаб онаси боладан хабар олиш учун хонасига кирса, у алаҳсираб, бутун танасига тошмалар тошган ҳолатда ётган. Шундан кейин «Тез ёрдам» чақирилган. Боланинг ҳаёти зўрға сақлаб қолинди.дан дарак эмасми? Назаримда, бунинг замирида бошқа бир манфаат ётади. Чунки, дардга йўлиққан одам қандай бўлмасин, шифо топишни истайди. Дардини енгиллаштирадиган ҳар қандай чорани қўллаб кўришга, бирор натижа чиқишига ўзини ишонтиришга уринади. Кимлардир эса одамларнинг ана шу ташвишидан ўз манфаати йўлида фойдаланмоқчи бўлади. Бирор препаратни (ҳатто ҳайвонлар учун қўлланиладиган дорини) кўпроқ сотиш мақсадида унинг «барча дардга даво» эканини ҳамма ёққа овоза қилади. Замонавий тил билан айтганда «қора пиар»дан устаси фарангларча фойдаланади. Бунга эса бояги қўшним кабилар чиппа-чин ишонади.\n«Ҳамма хасталикнинг давоси бизда»\nҚўшнининг қўшнига берган нотўғри тавсиясидан бир, борингки, икки киши азият чекиши мумкин. Аммо куракда турмайдиган тавсиялардан иборат бир неча минг нусхада чоп этилган «китоб»дан қанча одам зарар кўради? Энг қизиғи, айрим тиббий китобларнинг на муаллифи, на бирор манбаси келтирилган. Хусусан, 2000 йили «Фан» нашриётида чоп этилган «Дардингизни олсин табиблар» номли китобни олайлик. Китобнинг 35 саҳифаси пешобнинг шифобахш хусусиятлари таърифига бағишланган. Мисол учун, унинг 7-саҳифасида «...Сийдикни мунтазам ичиш билан буйрак, жигар, ўт ва бошқа оғир касалликларни йўқотиш мумкин...» дейилади. Аввало, буйрак, жигар, ўт — касаллик эмас, одам организмидаги ички аъзолар. Ушбу аъзолардаги касалликлар дейилса, мантиқан тўғри бўларди.\n22-24-бетларида пешобнинг кўз, қулоқ, бурун касалликларини даволаши таърифланади: «...Кун давомида қўлингизни уч марта сийдик билан ювинг, кўз хиралиги бартараф бўлади. Кўзойнак ҳам лозим бўлмай қолади...» Қўлни ювиб, кўзни даволаш ҳақида ўқиб, кулишингни ҳам, ҳайратланишингни ҳам билмайсан киши.\nКитобдан айрим мисолларнигина келтирдик, холос. Аммо у бошдан — оёқ шунга ўхшаш тавсиялардан иборат. Энг ҳайратланарлиси, уч минг нусхада чоп этилган ушбу китобнинг на муаллифи, на нашрга масъул бирор шахснинг исм-шарифи қайд этилган. Китобдаги тавсияларга тиббий изоҳ излаб мутахассисларга мурожаат қилдик.\nУч кунда қуриган гул\n— Уринотерапия йўл-йўриқларини кўрсатувчи қўлланмалару мақолалар шу қадар кўпки, беихтиёр унинг ҳақиқий саломатлик булоғи эканига ишонасиз-қўясиз, — дейди тиббиёт фанлари номзоди, уролог, Халқ табобати академияси аъзоси Алижон ФАҚИРОВ. — Пешоб қайси дардга даво, дея изласангиз, минг бир дард номи чиқади. Уринотерапия тарафдорлари бу «минг дардга даво суюқлик»ни ёшлик манбаи сифатида ичади, тери ва сочларига суртади. Бурун, кўз, қулоқ тешикларига иситиб, совитиб, тиндириб... томизади. Уни организмнинг чиқиндиси эмас, балки нектари сифатида қадрлашади.\nХўш, пешоб ҳақиқатдан ҳам даволайдими? Пешоб таркибида кортикостероид, яъни стресс гормони бўлиб, у организмни енгил шок ҳолатига келтиради. Натижада тана оғриқларни вақтинча сезмайди. Яъни пешоб касалликни даволамайди, маълум муддат аломатларини пасайтиради, холос.\nЭнди зарарли томонларини санасак: пешоб кислотаси жигар ва буйракни заҳарлайди, камқонлик, иммунитет пасайиши ва подагра ривожланишига сабаб бўлади. Пешоб ичиш соғлиқ учун жуда хавфли бўлиши билан бирга, гигиенага ҳам тўғри келмайди. Организм ўзи учун кераксиз ҳисоблаб, чиқариб юборган, таркибида ортиқча ишлаб чиқарилган гормон, витамин ва токсин (заҳар)лар бўлган пешобни ичиш — бутун аъзоларни чиқиндини яна қайта ишлашга мажбур қилиш билан тенг.\nУринотерапия, айниқса, буйрак фаолияти учун хавфли. Агар таркибида инфекция бўлса, ташқи қўлланганда терида яллиғланиш касаллиги, истеъмол қилинганда эса, ошқозон-ичак хасталикларига сабаб бўлиши мумкин.\nСалбий томонлари шунчалик кўп бўлишига қарамай, ундан фойдаланувчилар сони нега камаймайди, деган саволга шундай жавоб бериш мумкин: терапиянинг ёлғон давоси тез сезилиб, ундан қолувчи асорат йиллар ўтгач, бўй кўрсатади. Беморга эса, табиийки, тезроқ кўринган натижа муҳим. Оддий мисол келтирмоқчиман: тувакдаги гулни уч-тўрт кун пешоб билан суғориб кўринг. Тирик организмни у қандай емиришини ўз кўзингиз билан кўрасиз.\nКеросин ёхуд томоққа қадалган қилтаноқ\n— Ўз ўзини даволашга интилиш кеча ёки бугун пайдо бўлгани йўқ, у илмий тиббиётдан ҳам узоқроққа бориб тақалади, — дейди умумий амалиёт шифокори Зулфия ҲАЗРАТҚУЛОВА. — Аммо қадимда фақат табиий воситалар билангина муолажа қилинган. Ўз ўрнида уларнинг иккиламчи салбий таъсири ҳам кам бўлган. Илм-фан ривожлангани сари сунъий маҳсулотлар, даволовчи воситаларнинг неча минг хили кашф қилинди. Лекин илмнинг ривожланиши билан аҳолининг тиббий саводхонлиги ўртасида мувофиқлик юзага келмади. Одамлар ҳеч қўрқмай (балки нима қилаётганини умуман тушунмай), ўзини даволашнинг хавфли, қалтис усулларидан ҳам фойдаланиб кўрмоқда. Ушбу усулларни ўрганиш учун эса манбалар етарли: турли китоб ва газеталар қаторига интернет ҳам қўшилган. Айрим тавсияларни ўқиб, ёқа ушлайсан киши. Мисол учун, бир китобчада томоққа балиқ қилтаноғи қадалса, шамни эритиб, ўша жойга қуйиш (!) тавсия қилинибди. Иссиқ шамга қилтаноқ ёпишиб қолармиш. Бу тавсия тиббиётдан бутунлай йироқ кишининг фантазиясидан ўзга нарса эмас!\nЁки орамизда керосин ичиб, ўзини даволашга муккасидан кетганлар ҳам йўқ эмас. Ўсма касалликларини керосин билан даволаш усули азалдан маълум. Баъзи тиббий манбаларда керосинли муолажаларни учратиш мумкин. Аммо унутмаслик керакки, керосин нефть маҳсулоти ва у истеъмолга яроқсиз. Ҳар бир истеъмол қилинган маҳсулот жигар, буйрак, ошқозон-ичак фаолиятига бевосита таъсир қилади. Тозаланмаган, техник керосин организмга тушгач, ички аъзолар фаолияти қийинлашиб, оғир асоратли касалликлар — томир ва буйрак фаолияти бузилиши, ошқозон-ичак яра касалликлари, шиллиқ қаватнинг куйишига олиб келиши мумкин.\nКимдандир эшитганимиз, муаллифи тиббиётдан йироқ бирор китобда ўқиган даво воситаларидан ўз билганимизча фойдаланиш танамиз устида хавфли тажриба ўтказиш дегани. Бунинг оқибати эса тузатиб бўлмас хатога айланиши ҳеч гап эмас.


Наврўз - ободончилик ва бунёдкорлик байрами - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nНаврўз - ободончилик ва бунёдкорлик байрами\nЧоп этилган 31 Март 2017\tКӯришлар: 671\n21 март куни эрталаб Тинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмон халқаро Наврўз байрамига бағишланган тантанали тадбирларда иштирок этиш учун Турсунзода шаҳрига ташриф буюрди.\nЖорий йилда асосий Наврўз тантаналари Турсунзода шаҳри марказида ўтказилаётгани сабабли, шаҳар кўчалари ва хиёбонлари байрамона кўринишда\nТурсунзода шаҳри фуқаролари ва фаоллари Миллат пешвоси муҳтарам Эмомали Раҳмонни ўзига хос илиқлик ва самимият билан кутиб олишиб, ранг-баранг маданий дастурларини намойиш қилишди.\nШундан кейин, Турсунзода шаҳрининг Турсун Тўйчиев қишлоқ жамоатидаги Зарбдор қишлоғида Тинчлик ва миллий бирлик асосчиси – Миллат пешвоси, Тожикистон Президенти муҳтарам Эмомали Раҳмон сабзавотчилик билан шуғулланувчи бир қатор деҳқон хўжаликларини бориб кўрди.\nБу ерда Миллат пешвоси «Саховат-1» деҳқон хўжалиги иссиқхоналари фаолияти билан танишиб, ушбу хўжалик деҳқонлари ва аъзоларининг ердан унумли ва мақсадли фойдаланиш, эртачи сабзавотлар ҳосилини йиғиштириш йўлидаги ишларига юқори баҳо берди. Мамлакат Президенти хўжалик меҳнаткашлари билан соҳани ривожлантириш, аграр маҳсулотлари ишлаб чиқариш ҳажмини ошириш, истеъмолчилик бозори ва аҳолини эртачи сабзавотлар, айниқса, помидор ва бодринг билан таъминлаш борасида ўз маслаҳатлари ва тавсиялари билан ўртоқлашди.\nТажрибали деҳқон Абдулложон Жўраев «Саховат-1» хўжалиги раҳбари ҳисобланиб, унинг хўжалиги иссиқхоналари 0,50 гектар майдонда барпо қилинган. Майдони 0,8 гектарни ташкил қилувчи хўжаликнинг биринчи иссиқхонаси ва иккинчи иссиқхонаси (0,12 гектар)да «Белла F-1» навли помидорлар парваришланмоқда. Иккита иссиқхонага 5 минг 800 туп помидор кўчати экилган. Иссиқхоналарда хўжалик даромади асосий манбаси ҳисобланган помидорлар ва бодрингларни томчилаб суғориш йўлга қўйилган. Хўжалик экин ерларининг умумий майдони 3,1 гектарни ташкил қилиб, шундан 2 гектарида сабзавотлар, жумладан, 1 гектар майдонда пиёз, 1 гектарда бодринг ва 0,60 гектарда буғдой ўстирилмоқда.\nЗарбдор қишлоғида Давлат бошлиғи, шунингдек, эртачи сабзавотлар, помидор ва бодринг ҳамда карам, пиёз, турп ва сабзи етиштириш билан шуғулланувчи «Доно, «Баҳодур» ва «Лочин» деҳқон хўжаликлари меҳнаткашлари фаолияти билан танишди.\n«Доно» хўжалигида 0,10 гектар майдонда иссиқхона шароитида «Парма» навли бодрингларни етиштириш йўлга қўйилган бўлиб, хўжаликнинг бошқа участкаларида «Мадина» навли помидорнинг 6 мингдан зиёд кўчати ўтқазилган. Хўжалик раҳбари Абдусалом Холбековнинг маълум қилишича, 1996 йилдан шу кунгача хўжалик аъзолари юқори ҳосил туфайли ички бозорни таъминлаш билан бир қаторда, ўз маҳсулотларининг хорижга экспортини ҳам йўлга қўйишган.\nШу ерда Давлат бошлиғи шаҳар меҳнаткашлари ютуқлари кўргазмасига бориб, аграр маҳсулотлари билан танишди.\nТурсунзода шаҳрининг меҳнаткаш аҳолиси Миллат пешвосига қўллаб-қувватлаши ҳамда яшаш ва ишлаш шароитларини яхшилаётгани учун миннатдорчилик изҳор қилишди.\nЧИГИТ ЭКИШ ИШЛАРИ БОШЛАБ БЕРИЛДИ\nТурсунзода шаҳрининг «Регар» қишлоқ жамоатида Тинчлик ва миллий бирлик асосчиси – Миллат пешвоси, Тожикистон Президенти муҳтарам Эмомали Раҳмон «Агросаноат» МЧЖда томчилаб суғориш усули бўйича плёнка остида пахта экиш ишларини бошлаб берди.\nОлиймақом меҳмонни мазкур хўжаликка кириш жойида тажрибали деҳқонлар ва соҳа олимлари кутиб олишиб, Миллат пешвоси билан биргаликда пахта экиш ишларини бошлаб беришди. «Агросаноат» МЧЖ меҳнаткашлари умумий сони 500 кишини ташкил қилиб, 869 гектар экин майдони улар ихтиёридадир. Шундан 769 гектари суғориладиган, 100 гектари лалми ва 2 гектарини интенсив боғлар ташкил қилади. Хўжалик фаолиятининг асосий тури аграр ва чорвачилик маҳсулотлари ишлаб чиқариш, ўзлаштириш ва сотиш ҳисобланади. Хўжаликнинг гўшт-сут фермасида Германиядан келтирилган Симментал зотли 437 бош сигир мавжуд.\nШу ернинг ўзида Тожикистон Қишлоқ хўжалиги фанлари академияси олимлари пахтанинг маҳаллий «Дустий-ИЗ» навини етиштиришда полиэтилен қувурлар билан томчилаб суғоришнинг замонавий технологияларидан фойдаланиш ҳақида сўз юритишди. Мазкур навдан кутилган ҳосил гектаридан 50-55 центнерни ташкил қилади. Томчилаб суғориш учун ускуналар насос, филтр, магистрал ва тақсимлаш қувурлари ҳамда суғориш линияларидан иборат эканлиги таъкидланди. Пахтани экишнинг бундай усули Турсунзода шаҳрида биринчи марта қўлланаётган бўлиб, сувни тежаш бунинг устунлик жиҳатидир. Бундай усул минерал ўғитларни тежаш, жўякларга ишлов беришни камайтиришга имкон бериб, ерни шўрхок пайдо бўлишидан сақлайди.\nТожикистон Президенти муҳтарам Эмомали Раҳмон хўжалик меҳнаткашлари билан очиқ суҳбат қуриб, уларга баҳорнинг қуёшли кунида ҳар бир қарич ердан самарали фойдаланиш бўйича фойдали тавсиялар берди.\nКЎП ҚАВАТЛИ ТУРАР ЖОЙ ФОЙДАЛАНИШГА ТОПШИРИЛДИ\nТинчлик ва миллий бирлик асосчиси – Миллат пешвоси, Тожикистон Президенти муҳтарам Эмомали Раҳмон Турсунзода шаҳрининг Аҳмад Дониш кўчасида хизмат кўрсатиш марказига эга бўлган олти қаватли турар жойни фойдаланишга топширди.\nЯнги бунёд этилган иншоот тўрт блокдан иборат бўлиб, 11 миллион 500 минг сомоний маблағ ҳисобига маҳаллий тадбиркор Абдуқаҳҳор Ғаффоров томонидан қурилган. Турар жой биноси 154та бир, икки ва уч хонали квартиралардан иборат бўлиб, миллий меъморчилик анъаналарига мувофиқ тарзда қурилган уйнинг умумий майдони 5 минг 750 квадрат метрни ташкил қилади. Турар жой биноси қурилиши 2015 йили бошланиб, унинг лойиҳаси «АРХ Строй» МЧЖ томонидан ишлаб чиқилган. «Капитал АА-2014» ва «Соҳиб Дўст» МЧЖлари иншоот пудратчилари ҳисобланади. Турар жой биноси қурилиши чоғида 50 нафаргача маҳаллий мутахассис ва ишчилар вақтинчалик ишга жалб этилди. Бино саҳнида болалар спорт-ўйин майдончаси бор.\nЯнги иншоотни фойдаланишга топширгандан кейин унинг хизмат кўрсатиш марказида 30 нафар маҳаллий фуқаро доимий иш жойи билан таъминланди.\nМаҳаллий тадбиркор Абдуқаҳҳор Ғаффоров Миллат пешвоси муҳтарам Эмомали Раҳмонга доимий қўллаб-қувватлаши ва тадбиркорлик учун қулай шароитларни яратгани туфайли миннатдорчилик билдириб, яқин келажакда шаҳарнинг Аҳмад Дониш кўчасида ер ости машина қўйиш жойига эга бўлган яна иккита кўп қаватли турар жой биноси қуришга ваъда берди.\nТожикистон Республикаси Президенти қурилиш ишлари сифатига юқори баҳо берар экан, иншоотни Турсунзода шаҳрининг фуқароларига халқаро Наврўз байрамини нишонлаш кунларида муносиб совға, дея атади.\nТУРСУНЗОДА ШАҲРИДА ХАЛҚАРО НАВРЎЗ БАЙРАМИ ШУКУҲИ\nТурсунзода шаҳрида Тинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмон халқаро Наврўз байрамига бағишланган тантаналарда иштирок этди ва нутқ сўзлади.\nБайрамнинг асосий тантаналари шаҳар марказий стадионида бўлиб, унда мамлакат фаоллари, зиёлилар, дипломатик корпуслар, халқаро ташкилотлар намояндалари, хорижлик меҳмонлар ҳамда Турсунзода шаҳри аҳолиси иштирок этишди.\nМамлакат Президенти ўз чиқишида, энг аввало, иштирокчилар ва улар сиймосида мамлакатимизнинг барча шарафли халқи, хориждаги ватандошларни табиатнинг уйғониши – Наврўз байрами кириб келиши муносабати билан самимий табриклади.\nДавлат бошлиғининг сўзларига кўра, Наврўз жуда қадимий тарихга эга бўлиб, инсоният учун уйғониш ва хурсандчилик анъанаси ҳисобланади. Ўзининг беш минг йилдан зиёд тарихи давомида Наврўз норавон йўлни босиб ўтиб, чуқур, кенг ижтимоий мазмун касб этди. Наврўзнинг бу башардўстона ва умуминсоний аҳамиятини ҳисобга олган ҳолда, мамлакат Президентининг бунёдкорлик ташаббуси БМТга аъзо 190дан зиёд давлат томонидан қўллаб-қувватланди ҳамда бу нуфузли ташкилотнинг махсус резолюцияси билан Наврўз байрамига халқаро мақом берилди.\nЎз чиқишида муҳтарам Эмомали Раҳмон Турсунзода шаҳрида қадимий Наврўз байрамини нишонлаш жуда рамзий эканлигини қайд қилди. Зеро, унинг аҳолиси Наврўзнинг ҳақиқий тарихий ва маданий анъаналарини сақлаш ҳамда энг яхши миллий анъаналарни ривожлантиришда жуда бебаҳо улуш қўшадилар.\nДавлат бошлиғи аждодларимизнинг бу эзгу анъаналарини давом эттириш, жумладан, ободончилик, боғлар барпо этиш, турар жойларни тозалаш, кўчалар ва хиёбонларни ясатиш, шаҳар ва қишлоқларга байрам тусини бериш ёшлар маънавияти даражасини юксалтириш, бунёдкорлик меҳнати ва соғлом турмуш тарзини тарғиб қилиш, яхши ахлоқ, миллий туйғу, хотиржамлик, тараққиёт ва азиз мамлакатимизнинг келгусидаги гуллаб-яшнаши учун жуда яхши имконият эканлигини ишонч билан қайд қилди.\nЎз чиқиши охирида Тинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмон тантанали тадбир иштирокчилари ва бутун тожик халқини қадимий Наврўз байрами билан яна бир марта табриклади.\nШундан кейин мамлакат маданият ва санъат усталари ҳамда Турсунзода шаҳри артистлари томонидан тайёрланган ранг-баранг маданий дастурлар ва театрлаштирилган намойиш кўрсатилди.\nСув – тириклик омили\nТинчлик ва миллий бирлик асосчиси - Миллат пешвоси, Тожикистон Республикаси Президенти муҳтарам Эмомали Раҳмон 2017 йилда Ню-Йорк шаҳрида Бирлашган Миллатлар Ташкилоти Бош ассамблеясининг 72-сессиясида нутқ сўзлади. Давлатимиз бошлиғи ўз нутқида бутун дунё аҳлини тоза сув билан таъминлашни йўлга қўйиш, яъни 2018-2028 йиллар - "Сув устувор тарақиёт учун" халқаро амалиёт ўн йиллигини татбиқ этишни таклиф этди.\nБугун: 19-01-2020 05:00:05